Bivši predsednik Srbije i Srpske napredne stranke mesecima unazad preko svojih ljudi razgovara sa nezadovoljnima u SNS i drugim strankama. Njegovi saradnici tvrde da ima podršku oko petine članstva SNS i da samo Nikolić može da smeni Aleksandra Vučića. Ipak, kako kažu analitičari, male su šanse da do toga zaista i dođe.\n- Povratak Nikolića ne bi uticao nužno na promenu rejtinga aktuelnog predsednika, ali bi to bila bačena rukavica Vučiću u lice imajući u vidu da su njih dvojica imala prećutan dogovor o nenapadanju koji je u slučaju Nikolića pre bio iznuđen nego dobrovoljan - navodi Klačar.\nJedan od pokazatelja kaže da stvari ne funkcionišu najbolje bio je Vučićev put u Peking, na koji Nikolić, iako je možda bilo očekivano, nije otišao. Ipak, predsednik Srbije u Kini je pohvalio Nikolićevo zalaganje za razvoj odnosa Srbije i Kine.\n- Nikolić je dobio utešnu nagradu u vidu tela koje se bavi saradnjom sa Kinom i Rusijom, ali ipak nije krenuo na put - navodi Klačar.\nBojan Klačar, direktor Cesida\nOn kaže da bi Nikolićevo ponovno angažovanje uticalo na blagu prekompoziciju na političkoj sceni.\n- Teško je govoriti jer ne znamo ko bi bio u njegovom timu. Pretpostavljam, prvoborci SNS i da bi to bila desničarska ili stranka desnog centra koja bi artikulisala glasove ljudi koji su podržavali izvorni SNS ili čak radikale - ističe Klačar i kaže da do većih promena ne bi moglo da dođe jer Nikolić više nema ni tu vrstu popularnosti ni moći.\nMoguće je, kaže, da je sve faza u kojoj bivši predsednik opipava teren.\n- Možda još nije čvrsto ušao u priču, već opipava situaciju i na osnovu toga će odlučiti hoće li - navodi Klačar i kaže da postoji mogućnost da nakon toga, ako reakcije ne budu dobre, racionalno odluči da ne ide protiv Vučića.\nU SNS nisu želeli da komentarišu ovu najavu, a funkcionerka Zorana Mihajlović, upitana da li je čula da bivši predsednik Srbije okuplja nezadovoljne naprednjake, odgovara odrično.\n- Srbija je slobodna zemlja i svako može da okuplja koga hoće - dodala je Mihajlovićeva.\nZa naprednjake je, ističe, važno da politika koju su proklamovali, definisali i što su obećali građanima na izborima, bude i realizovano.\nZorana Mihajlović: Srbija je slobodna zemlja i svako može da okuplja koga hoće\n- Za mene je to najvažnije. Da li će se pojavljivati razni bivši, sadašnji članovi ili neke druge opozicione stranke koje će na ovaj način pokušavati da umanje taj značaj, to je njihova slika - pojasnila je ona.\nKako je izvor "Blica" otkrio, Nikolićevi ljudi su, osim sa nezadovoljnim naprednjacima, razgovarali i sa odbornicima Demokratske stranke Srbije, Demokratske stranke, Nove Srbije... Takođe, kaže da je Nikolić u komunikaciji sa Jeremićem i da čeka pogodan trenutak da krene u smenjivanje vlasti budući da "od ove opozicije nema ništa".\nMiloš Jovanović: Neverovatno je da više niko ne pita kakvi su politički stavovi\nLider DSS Miloš Jovanović kaže za "Blic" da je “reciklaža uvek bolja u ekologiji nego u politici”.\n- Neverovatno je pri tome da više niko nikog ne pita koji su mu politički stavovi već s kim bi ko mogao na ovoj našoj, inače previše promiskuitetnoj političkoj sceni. Što se nas tiče, nastavljamo da gradimo novi DSS sa jasnim stavovima - navodi Jovanović.\n"Ni na telefon mi se ne javlja"\nTomislav Nikolić je nezadovoljan svojim statusom od kada je otišao sa funkcije predsednika Republike.\n- Nikolić priča da je skrajnut, da njegov sin Radomir Nikolić nema poziciju kakvu zaslužuje u SNS i da mu se Vučić ne javlja ni na telefon - pričaju Nikolićevi saradnici.\nVučić: Nikolić odlično radi\nPredsednik Vučić juče je rekao da Kancelarija za Rusiju i Kinu, koju vodi Nikolić, obavila važne poslove. On je na pitanje u vezi sa neprisustvom Nikolića na samitu evropskih zemalja i Kine u Palati "Srbija" rekao:\n- Kancelarija je obavila veliki posao kod pronalaženja partnera za RTB "Bor", njeni predstavnici su i danas ovde. Zar očekujete da se Nikolić pojavi na svakom skupu? Ali naslušao sam se vesti o povratku Šešelja iz Haga, te sad će "i Toma da krene na Vučića"... Sve te priče kako će za dan sve da se promeni i ovi vaši da dođu na vlast - nema od toga ništa - poručio je Vučić i dodao da Nikolić odlično obavlja svoj posao.


Putin objavio u Vladivostoku: Ovo je naš bezuslovni prioritet - 11.09.2018, Sputnik Srbija\nPutin objavio u Vladivostoku: Ovo je naš bezuslovni prioritet\nPredsednik Rusije Vladimir Putin pozvao je strane investitore na Daleki istok, pozivajući ih da se ne obaziru na stereotipe, već da gledaju u budućnost. 11.09.2018, Sputnik Srbija\nrusija, vesti, ekonomija, svet, daleki istok, vladimir putin, istočni ekonomski forum\n09:09 11.09.2018 (Osveženo: 11:56 11.09.2018)\n© Sputnik / Mihail Klimentьev / Uđi u foto-galerijuPredsednik Rusije Vladimir Putin na IV Istočnom ekonomskom forumu\nPredsednik Rusije Vladimir Putin pozvao je strane investitore na Daleki istok, pozivajući ih da se ne obaziru na stereotipe, već da gledaju u budućnost.\n11 Septembar 2018, 08:33\n„Važno je da strani investitori i uopšte svi investitori koji dolaze na Daleki istok ne budu zarobljenici stereotipa i da se pri donošenju odluka ne vode prošlošću, već budućnošću, a Daleki istok danas otvara velike perspektive za poslovanje po najširem krugu i spektru pitanja“, izjavio je Putin na sastanku sa predstavnicima stranih poslovnih krugova na marginama Istočnog ekonomskog foruma.\nPutin je izjavio da je spreman da razgovara u neformalnoj poverljivoj atmosferi o pitanjima koja zanimaju ljude koji su se sa njim sastali i o tome kako aktivnije promovisati ekonomske inicijative na Dalekom istoku. „Ističem da je naš bezuslovni prioritet progresivni sveobuhvatni razvoj čitavog Dalekoistočnog regiona“, rekao je ruski lider.\nOn je istakao da je poslednjih nekoliko godina na Dalekom istoku pokrenut niz mehanizama za podsticaj poslovnih aktivnosti, uključujući i povoljan poreski i administrativni režim za podršku velikih projekata. „Mi nudimo investitorima povoljne finansijske instrumente, razvijamo infrastrukturu, energetiku, veze, saobraćaj. Naravno, ovde ima još mnogo toga da se uradi, teritorija je jednostavno ogromna, to se podrazumeva, mi to shvatamo, svesni smo, ali ipak povećavamo kapacitet železnica, morskih luka i, naravno, radimo na poboljšanju kvaliteta stručnog obrazovanja u regionu“, naglasio je Putin.\nPrema njegovim rečima, vlasti nameravaju da stvore najpovoljnije uslove za priliv kapitala na Daleki istok kako bi se povećala efikasnost i obim projekata koji se tamo realizuju.\n11 Septembar 2018, 08:16\nPutin se na Forumu sastao sa 26 predstavnika stranog biznisa.\nSastanku je prisustvovalo osam privrednika iz Japana, devet privrednika iz Kine, dva biznismena iz Južne Koreje, po jedan iz Australije, Danske, Kajmanskih ostrva, Singapura, Holandije, Australije i Švajcarske.\nMeđu učesnicima su osnivač „Alibabe“ Džek Ma, glavni izvršni direktor kompanije „Lote korporejšn“, direktor japanske kompanije „Džapan Ojl, gas end metals nešenel korporejšen“ Tecuhiro Hosono, direktor Evropskog regiona kompanije „AP Miler-Maersk“ Karsten Kildal iz Danske, predsedavajući Saveta direktora švajcarske kompanije „Molumin AG“ Kristijan Volfensberger i drugi.\nSa ruske strane prisutni su ministri i predstavnici fondova i banaka.


Sportske net\t16.06.2017 12:47\nŠpanski košarkaški klub Baskonija obnovio je interesovanje za trenera Crvene zvezde Dejana Radonjića, piše Mundo Deportivo.\nKako je krenulo, Zvezdi će biti sve teže da zadrži trofejnog stručnjaka.Logična posledica sjajnih rezultata Crvene zvezde mts u protekle dve-tri sezone - trenera crveno-belih Dejana Radonjića želi sve veći broj evroligaških klubova.\nTek što se pojavila informacija da je Barselona zainteresovana za njegove usluge, iz Španije stiže još jedna vest u vezi potencijalnog Radonjićevog transfera.\nNaime, španski ''Mundo Deportivo'' sada prenosi da i Baskonija ulazi u trku za Zvezdinog šefa struke, posle neuspeha protiv Valensije u polufinalu plej-ofa.\nPomenuti izvor navodi da će trener Baskonije Sito Alonso zbog toga napustiti klupu ovog evroligaškog kluba, a da je upravo Radonjić u najužem izboru za njegovog naslednika.\nPodsetimo, Baskonija je jedan od klubova sa višegodišnjom evroligaškom licencom, pa ćemo je i naredne sezone gledati u elitnom evropskom takmičenju.\nZvezdu do kraja sezone očekuje možda još samo jedna utakmica u finalu plej-ofa protiv FMP-a, posle čega će biti mnogo jasnije kakve su Zvezdine šanse da zadrži odličnog stručnjaka.


Po meri korisnika - Alarm automatika\nPo meri korisnika\nKorisnički paketi se formiraju zavisno od veličine sistema i odabranih usluga pa svaki korisnik može da odabere paket koji je primeren trenutnim potrebama i može ga vremenom menjati. Sistemi su po veličini kategorizovani u četiri grupe:\nmikro (do 16 elemenata)\nmali (16 do 64 elementa)\nsrednji (64 do 256 elemenata)\nveliki (više od 256 elemenata).\nDostupna su i četiri nivoa usluge – od jednostavne dojave alarma na mobilni uređaj do intervencije dojavnog centra po potvrdi korisnika.\nKako bi korisnik odmah znao da se u štićenom prostoru događa nešto neobično, omogućena je usluga automatskog slanja signala alarma sa sigurnosnog sistema na mobilni uređaj.\nKorisnicima usluge servisa je osiguran redovan servis i servis na poziv u slučaju potrebe kojima se značajno povećava pouzdanost i životni vek sigurnosnih sistema.\nMonitoring sistema podrazumeva kontinuirani nadzor nad njegovom tehničkom ispravnošću. Time je omogućeno da se kvarovi na sistemu (gubitak napajanja ili komunikacije, niski napon baterija, greške u zonama i sl.) odmah otkriju i otklone.\nKada primi alarmnu dojavu na mobilni uređaj, korisnik putem aplikacije bira da li želi ili ne želi da se interventna ekipa uputi u štićeni prostor i interveniše.


PODRŠKA NAJSLABIJIMA DA NASTAVE POSLOVANJE I POSLE KRIZE\nI pre početka pandemije COVID19, nova globalna ekonomska kriza bila je tema o kojoj se sve glasnije govorilo. Sada ona više ne predstavlja potencijalnu opasnost, već izvesnost za koju niko ne može da predvidi kakve će biti njene posledice i kakvu će lavinu lančanih reakcija izazvati. Izvesno je takođe da ni jedan segment privrede neće biti pošteđen, a najviše strahuju oni najmanji i najslabiji, kao i oni koji su tek zakoračili u svet biznisa.\nTo se pre svega odnosi na stratape, preduzetnike i male kompanije koje ili još zavise od spoljnih izvora finansiranja ili nemaju nikakve finansijke rezerve da bi izdržale krizne situacije. Prema istraživanju inicijative „Digitalna Srbija“ 46 odsto domaćih startapa prepoznaje negativan uticaj pandemije na svoje poslovanje, dok 38 odsto još ne zna kakav će uticaj biti. Ipak, ima i onih koji veruju da pandemija neće negativno uticati na njihove prihode ili da će ostvariti rast. Ono što ipak budi nadu jeste brzina i moć prilagodljivosti na novonastale okolnosti koju su pokazale mnoge male firme i preduzetnici. Digitalizacija poslovanja, dostava robe do vrata kao uobičajena ponuda samo se neki od načina borbe za opstanak u doba pandemije.\nBrzom reakcijom u vreme krize u Srbiji se mogu pohvaliti i biznis inkubatori i njihovi stanari, koji su se priključili grupi Vizionari Srbije i na 3D štampačima, od kojih su neki nabavljeni uz podršku Evropske unije, počeli da proizvode vizire za zdravstvene radnike i iznedrili još nekoliko inovativnih ideja za borbu protiv ove i sličnih pandemija u budućnosti. Biznis inkubatori, kao mesto u kome ’rastu’ startapi, preduzetnici i frilenseri, trude se da u vremenu krize pruže još veću podršku svojim stanarima i pomognu njihov opstanak.\nNije izostao ni adekvatna reakcija Evropske unije, kroz EUBID projekat, pa stanari biznis inkubatora od samog početka pandemije putem onlajn obuka, kroz vebinare, dobijaju informacije, savete i konkretne ideje na koji način da održe poslovanje. Džemil Dupljak bavi se razvojem softvera u oblsti informacionih sistema, a istovremeno je i projektni menadžer IT inkubatora iz Novog Pazara.\n„EUBID projekat prepoznao je u našem inkubatoru značajan potencijal za razvoj startapova i preduzetnika u Sandžaku i zbog toga dobijamo veliku podršku. Projekat je organizovao seriju vebinara na različite teme, veoma korisne za nas, mlade preduzetnike koji tek ulazimo u svet biznisa“, kaže Džemil.\nUz pomoć EUBID eksperata Centar NIT, kao i brojni drugi inkubatori, već nekoliko meseci rade na unapređenju usluga koje pružaju stanarima. Cilj projekta, kroz koji Evropska unija sa 1.5 miliona evra pomaže biznis inkubatorima, startapima, preduzetnicima i malim kompanijama u Srbiji jeste da ekosistem poslovne inkubacije podigne na nivo koji će ne samo pružati podršku, već i omogućiti napredak svima koji počinju poslovanje iz inkubatora.\n#poslovniinkubator #businessincubator #COVID19 # #startup #startap\nEU za razvoj poslovnih inkubatora (EUBID)


Vesti online / Vesti / Tema dana / Afera "Politika"\n18. 07. 2012. 17:03h | Vestionline\tveličina teksta:+-\nAfera "Politika" Komentara 3\nPosle kupovine 50 posto akcija "Politike" od strane nepoznate kompanije "Ist medija grup" u javnosti je otvoreno pitanje o pravom vlasniku i "nezainteresovanosti" države da zadrži kontrolni paket akcija i očuva najstariju srpsku i balkansku novinu.\nJavnost mora da zna detalje prodaje "Politike"\n"Ist medija grupa" je 50 odsto udela u preduzeću "Politika novine i magazini" kupila za ukupno 4,7 miliona evra.\nPrema ugovoru, u koji je agencija Beta imala uvid, od ukupne kupoprodajne cene prodavcu, austrijskoj kompaniji Ost Holding, već je isplaćeno četiri miliona evra, a ostatak od 700.000 evra treba da bude isplaćen 1. decembra 2014. godine.\nStefanović: Privatizacija "Politike" razbojništvo\nPotpredsednik SNS-a Nebojša Stefanović rekao je privatizacija "Politike" razbojništvo, a da se sličan scenario pripema i "Večernjim novostima".\nU ugovoru je konstatovano da kompanija "Politika a.d.", koja je vlasnik preostalih 50 odsto u Politike "nije iskoristila svoje pravo preče kupovine".\nInteresantno je, međutim, da je juče zastupnik državnog kapitala u Politici Jovan Simić, koji je trenutno na odmoru u inostranstvu, rekao je da nije obavešten o promeni vlasničke strukture.\nInače, Ist medija grupa (u ruskom privrednom registru upisana ćiriličnom transkripcijom engleskog imena) može da stekne kontrolni paket ako, u dogovoru sa suvlasnikom, dobije "zlatnu akciju" ili mesta u upravnom ili nadzornom odboru kompanije i tek ukoliko se to dogodi kupac je dužan da traži odobrenje od Komisije za zaštitu konkurencije.\nDirektor kompanije "Politika a.d." Zeferino Grasi rekao je da je sredinom marta medijski koncern VAC, inače vlasnik bečke kompanije Ost Holding, ponudio "Politici a.d." da otkupi njihovih 50 odsto po pravu preče kupovine.\n"Mi smo tražili dodatna objašnjenja jer nam nije bilo jasno u njihovoj ponudi da li ćemo kupovinom njihovog dela preuzeti i sve obaveze i prava, pa smo tražili pojašnjenje. Posle izvesnog vremena stigao je odgovor da pošto se nismo izjasnili da li hoćemo ili nećemo, oni smatraju da smo mi odbili ponudu i da će oni prodati svoj udeo trećoj strani", rekao je Grasi.\nUgovor je o prodaji 50 odsto "Politike" sklopljen je 29. juna, a potpisali su ga, u ime prodavca Ost Holdinga, Mark Mickaš i Folker Venc, a u ime kupca, Uroš Stefanović.\nPrema saznanjima Internet portala RTS-a Uroš Stefanović, za koga beogradski mediji (Večernje novosti) tvrde da je zaposlen u firmi "Framakom" u Šapcu, je generalni direktor "Ist medija grupe".\nAgencija Beta je juče javila da je vlasnik moskovske firme Aleksandar Trbović, čije ime, kao ni Stefanovićevo, nije poznato u svetu medijskog biznisa ni u Rusiji ni u Srbiji.\nPovodom prodaje 50 odsto "Politike", novinarska i medijska udruženja i asocijacije poručila su da se novoj vlasti već na primeru prodaje dela tog lista pružila prva prilika da obezbedi transparentnost vlasništva u medijima, što je i obećala u koalicionom sporazumu.\nU zajedničkom saopštenju NUNS-a, UNS-a, ANEM-a, Lokal presa i NDNV-a, navodi se takođe da se od nove vlade očekuje i da ispuni obećanja iz Medijske strategije u vezi za povlačenjem države iz vlasništva nad medijima. U Udruženju novinara Srbije juče su tražili od aktuelne vlasti i ministra kulture, informisanja i informacionog društva Predraga Markovića da obaveste javnost o svim okolnostima ove, kako su rekli, skandalozne transakcije.\nMinistar Marković danas je rekao da to ministarstvo nije nadležno za prodaju udela kapitala u kompaniji "Politika novine i magazini".\n"Ministarstvo kulture nije ni na jedan način nadležno za materijalni deo vlasništva. Čak saznaje o tome ko je vlasnik preko Agencije za privredne registre, a to je nedovoljno transparentno i jasno", rekao je Marković, koji nije hteo da komentariše navode političkih stranka ko je novi vlasnik "Politike".\nDSS traži da se objave detalji o prodaji\nDemokratska stranka Srbije osudila je, kako se navodi, "zakulisnu" prodaju novinske kompanije "Politika" i ocenila da je ona "munjevito i bez ičijeg znanja" dospela u ruke novog vlasnika.\n"Sramota je da se na ionako ojađenom medijskom prostoru zemlje mutnim radnjama kupoprodaje najstariji dnevni list na Balkanu", rekao je agenciji Beta portparol DSS-a Petar Petković i dodao da DSS traži da se javnosti odmah predoče svi detalji, kako je naveo, tog "mutnog i naprečac obavljenog posla".\nSindikat novinara Srbije zatražio je od vlasti da odmah objave sve podatke o prodaji udela firme VAC u kompaniji "Politika" i pozvao buduću Vladu da odmah donese zakone o transparentnosti vlasništva u medijima i koncentraciji kapitala.\n"Još u novembru u javnosti je lansirana priča da će udeo kompanije VAC u Politici, Novostima i novosadskom Dnevniku biti otkupljen državnim parama i da Cvetkovićev kabinet, i pored brojnih zahteva, nije hteo da se oglasi", piše u saopštenju sindikata.\nSindikat je dodao da, nova vlast, ukoliko zaista želi slobodne medije, mora da ih oslobodi kontrole sprege tajkuna, političara i medijskih čelnika.\nSrbija Privatizacija Vac Politika Afera Politika\nKrah "Politike" Nekada se za nju govorilo da je, pored Srpske pravoslavne crkve, Akademije nauka i umetnosti i Crvene...\nMićunović: Neka Vučić dokaže da smo kupili "Politiku" Šef poslaničkog kluba Demokratske stranke u Skupštini Srbije Dragoljub Mićunović izjavio je da nikada...\nŽivković: Još jedna svinjarija mojih demokrata Bivši premijer i ogorčeni član Demokratske stranke Zoran Živković na Tviteru je ponovo napao svoju...\nProšla dva roka: Niko ne govori ko je vlasnik Politike "Istina o kupovini "Politike" do kraja meseca" "Utvrditi ko je kupio udeo u Politici" Novi vlasnik Politike nije podneo poresku prijavu Agencija za borbu protiv korupcije neće otvarati slučaj "Politike" "Tadić i Petrović stoje iza kriminalne prodaje Politike" LDP traži anketni odbor u Skupštini Srbije zbog Politike Komentara: 3\nSreda, 18. 07. 2012. 17:20h\nLopovi dovrsavaju svoje prljave rabote, bez bojazni da im se iko mesa u "biznis". Jer da Srbija ima vladu i institucije, ovaj ugovor bi bio ponisten vrlo brzo jer nije ispostovana klauzula o pravu prece kupovine. Ali od koga ocekivati da potencira ovo pitanje kada su svi na vlasti u udruzeni u pljackanju Srbije i njenih gradjana, pardon u uvodjenju "demokratije".\tmile011\n@streptomicin : GDE JE SADA ŽVALAVI TOMO ZORIĆ DA OBJAVI ŠTA RADI TUŽILAŠTVO ? ZNAO JE DA NA PRAVDI BOGA OPTUŽI KIMIJA ILI ONE ZA TATONA MAMICU MU J...M .\tMoja lokacija - (promeni):\nBivši predsednik Republike Srpske i haški optuženik Radovan Karadžić govoreći o ratu u Bosni i Hercegovini istakao... Detaljnije»\nNemarna majka: Kolica sa detetom se otkotrljala na šine (VIDEO)\tIzvinio se ženama što su videle kako kasapi vojnika\tBijonse objavila video iz Beograda!\t"Mini tornado" kod Moskve\tMoje 3: Sad svaka na svoju stranu\tOstale video vesti»\n1Nemarna majka: Kolica sa detetom se otkotrljala na šine (VIDEO)\n2U izgorelom "golfu" bio leš taksiste Zlatka Tomića\n3Minicity - prozor u svet odraslih\n4"Zavidim Hrvatima na nemačkoj podršci"\n5Izvinio se ženama što su videle kako kasapi vojnika\n6Partizan kreće u osvajanje Evrope preko nekadašnje braće!\n7Rekorder: Dekica u 80. godini osvojio Mont Everest\n8Demolirali opštinu zbog srpske zastave\n9Bijonse objavila video iz Beograda!\n10FBI ubio poznanika bostonskog bombaša\nrejting: 259 (+58 /\nrejting: 338 (+88 /\nrejting: 6428 (+2609 / -3819)\nrejting: 5034 (+3075 / -1959)\nrejting: 4575 (+3635 / -940)\nrejting: 4311 (+2835 / -1476)\nrejting: 3400 (+2515 / -885)\nBroj komentara: 247


U Boru od septembra verovatno POČINJE SA RADOM BIOSKOP ZVEZDA - Ist Media\n06:19: AM nedelja 7 marta, 2021\nPosted on 25. avgusta 2020. at 11. decembra 2020. by Ist Media\nBOR, (IST Media) – Najavljeno otvaranje pozorišta i bioskopa koji su, zbog pandemije korona virusa, više meseci bili zatvoreni za posetioce, može se očekivati i u Boru, a izvesno je da će vrata gledaocima otvoriti prvo bioskop „Zvezda“.\nDirektor Centra za kulturu Danijel Čorboloković, rekao je za IST Media da će bioskop najverovatnije početi sa radom još u septembru, i to uz preporučene mere epdemiologa.\nOrganizatori treba da se pridržavaju svih preventivnih mera pri organizovanju događaja, koje su dogovorene na sastanku premijerke Ane Brnabić i predstavnika pozorišta, bioskopa i manifestacija. Moraju se nositi maske i poštovati fizička distanca od 1,5 metar, odnosno jednog praznog sedišta između ljudi.\nZa sada nije realno očekivati da u Bor gostuju pozorišta iz Srbije, jer je neophodna tenderska procedura koja može potrajati do duboko u jesen.\nIpak, nije nerealno da se u sali pozorišta (Muzička škola) organizuju programi lokalnog karaktera i u produkciji Centra za kulturu.


LDP: Šta je sa aferom ATP Vojvodina? | Autonomija\nLDP: Šta je sa aferom ATP Vojvodina?\n"Želimo da znamo ko sprečava pokretanje istrage i zašto se još tapka u mestu bez konkretnih rezultata"\nLiberalno-demokratska partija (LDP) upitala je danas šta se dešava sa istragom povodom izgradnje nove međumesne autobuske stanice u Novom Sadu, odnosno sa takozvanom aferom „ATP Vojvodina“.\n„Želimo da znamo ko sprečava pokretanje istrage i zašto se još tapka u mestu bez konkretnih rezultata“, naveo je novosadski odbor LDP-a u saopštenju za javnost.\nTa stranka je zatražila i odgovor na pitanje zastso su javna i komunalna preduzeća u glavnom gradu Vojvodine proizvela gubitke.\n„Da li je baš sve posledica niskih cena, prekomerno zaposlenih ljudi ili je bilo ispumpavanja para za stranačke potrebe. Na žalost, po našim saznanjima i dalje se nemilice zapošljava bez ikakvog ekonomskog razloga, a ne postoje ni planovi za uvođenje reda u naš komunalni sistem“, navodi se u saopštenju.


Jarići i prasići znaju šta je uživancija - InfoNet Magazin\nHome životinje Jarići i prasići znaju šta je uživancija\nJarići i prasići znaju šta je uživancija\nPrihvatilište za životinje Edgar's Mission iz Australije objavilo je nedavno video pod nazivom "Najsrećniji video na svetu". Iako ovaj naslov može zvučati pretenciozni - on savršeno opisuje snimak koji je pred vama!\nU dva minuta čiste slatkoće stale su mnoge scene koje će vas naterati da se istopite od miline. Njihove glavne zvezde su medeni jarići i prasići, ali i po koji zeka ili kuca. Na ovom imanju sve vrvi od medenih stvorenja koja dane vole da provode u igri, češćanju, dremanju, druženju i istraživanju okoline.\nVeć posle nekoliko sekundi, ovaj video će vam izmamiti osmeh.


Calculus 12 | Kategorije i vrste poruka\nKategorije i vrste poruka\nPoruke su najjednostavniji primer odzivnih prozora. Obaveštavaju korisnika o određenom događaju u programu i, kao i svaki odzivni prozor, zaustavljaju izvršavanje bilo kakve operacije u programu, dok se na poruku ne odgovori, onemogućavajući istovremeno pristup bilo kakvoj drugoj kontroli ili prozoru unutar tog programa.\nPostoje poruke koje regularno startuje određeni korisnički program, poruke koje dolaze iz baze podataka (sistemske poruke baze) i sistemske poruke koje startuje operativni sistem kada dođe do neregularnosti u radu programa. Sve poruke iz prve dve grupe su prevedene na naš jezik. Jedino poruke operativnog sistema pojavljuju se na engleskom, ali one ionako običnom korisniku nikada ne pružaju bilo kakvu razumljivu informaciju i uvek uzrokuju nasilan prekid rada programa.\nU osnovi postoje dve kategorije poruka:\nObična obaveštenja - samo ispisuju određenu poruku kojom se korisnik obaveštava da je određena (dugotrajnija) operacija obavila posao ili da je pokušaj izvođenja neke operacije zabranjen u tom trenutku. Ovakve poruke imaju samo jedno dugme "Potvrdi", kojim se programu stavlja do znanja da smo poruku pročitali i da može da nastavi rad (vidi sliku) Obična obaveštenja.\nPitanja - ovakve poruke uvek traže od korisnika da donese neku odluku, na osnovu koje će program nastaviti rad na određeni način. Tu se uvek pojavljuju dva ili tri dugmeta, kojima se odgovara na pitanje i donosi odluka o daljem radu programa (vidi sliku) Pitanja.\nPoruka obično u naslovu nosi naziv prozora koji je aktivirao poruku ili kratku naznaku o smislu poruke. Poruka prikazana na slici je jedna od najčešćih. Karakteristična je po tome što ima tri ponuđena odgovora i korisnika, koji se prvi put sreće sa njom, obično dovede u zabunu, dok malo ne razmisli o smislu ponuđenih odgovora. Budući da se ova tri odgovora često pojavljuju u porukama, razjasnićemo ovde šta znači koji od njih. Ova poruka se javlja kada pokušate da zatvorite prozor u kojem ste menjali neke podatke, a te izmene niste snimili u bazu. Šta će se dogoditi posle svakog od ovih odgovora?\nDa - izmene se snimaju i prozor se zatvara\nNe - izmene se ne snimaju, ali prozor se zatvara\nOdustani - ne snimaju se izmene, ali se ni prozor ne zatvara - vraćate se u prozor\nVažno je da utvrdite koja je akcija pokrenula poruku, tako da dugme "Odustani" uvek poništava pokrenutu operaciju, dok ostala dva dugmeta konkretno odgovaraju na postavljeno pitanje. Kada eksplicitno pokrenete neku operaciju, poruka obično nudi samo dva odgovora "Da" i "Ne" (vidi sliku) Pitanja Da ili Ne. Ali ako akcija koju ste pokrenuli izaziva neku drugu operaciju, a ova startuje poruku, onda se javljaju tri odgovora, od kojih se prva dva "Da" i "Ne" odnose na tu operaciju, a treći na akciju koja ju je izazvala. U ovom slučaju, akcija koja je pokrenula poruku bila je zatvaranje prozora. Ona je pokrenula proveru snimanja podataka. Odgovori "Da" i "Ne" odnose se na snimanje, a odgovor "Odustani" znači da odustajete od akcije koju ste vi pokrenuli, što znači da prozor neće biti zatvoren.\nPored teksta poruke, svaka poruka ima i ikonu kojom bliže objašnjava smisao poruke, tako da vizuelno odmah steknete osnovnu sliku o tome šta se dogodilo, da li je to nešto važno ili samo redovno obaveštenje. Ikone imaju sledeći smisao:\nInformacija (obično obaveštenje) (vidi sliku) Obično obaveštenje.\nUpozorenje (vidi sliku) Važna informacija\nPitanje koje zahteva odluku (vidi sliku) Pitanje koje zahteva odluku\n"Pitanje koje zahteva odluku".\nGreška (vidi sliku) Greška\nPoruke o greškama mogu se takođe podeliti u dve vrste:\nKorisničke greške - korisnik je pokušao da izvede neku neregularnu operaciju ili je na pogrešan način popunio podatke. Ovo je, da se na malo čudan način izrazimo, "regularna greška", odnosno situacija koja je predviđena u Calculus-u 12 posle koje program regularno nastavlja sa radom, kada dobije odgovor na poruku.\nGreške u izvršavanju programa - ovo su takozvane "sistemske greške", koje u najvećem broju slučajeva izazivaju prekid rada programa. Samo u retkim situacijama događa se da posle ovakve greške program može da nastavi sa radom. Ove greške mogu se dogoditi iz najrazličitijih razloga, počevši od grešaka u programiranju (ko radi taj i greši), preko grešaka u programskom jeziku koji je korišćen u izradi programa, grešaka u bazi podataka, operativnog sistema pa do neispravnosti samog računara ili mrežnih instalacija.\nPostupak u slučaju sistemskih grešaka\nVažno je da steknete naviku da dobro pročitate poruku o sistemskoj grešci (kao uostalom i svaku drugu poruku), pre nego je zatvorite. Često se poruke o greškama ignorišu, program se ponovo startuje i posle se zaboravi šta se u stvari dogodilo.\nDa bismo bili u stanju da efikasno otklonimo greške koje se pojavljuju u programima, morate nam dati što iscrpniju informaciju o tome kakva se greška dogodila, šta ste sve radili i u kom prozoru pre nego što se greška dogodila. Sistemske greške se najčešće dešavaju u nekim izuzetnim situacijama, pa čak zavise i od samih podataka koje ste unosili u bazu podataka, tako da nam najobičnija informacija o tome da se tu i tu dogodila ta i ta greška obično ne znači mnogo, jer nismo u stanju da ponovimo tačan redosled operacija kojima ste otkrili grešku.\nKada do ovakve greške dođe, poruka o grešci ima još dva dodatna dugmeta:\nKomentar - otvara u donjem delu poruke prostor u koji možete upisati komentar. Tu bi trebalo da što detaljnije opišete šta ste sve radili u programu i gde, kakve ste podatke unosili i kako je do greške došlo.\nPrint - štampa poruku o grešci zajedno sa vašim komentarom. Ovo je najbolji način da sačuvate poruku o grešci i da nam je posle pošaljete, da bismo što lakše i brže, uz vašu saradnju tu grešku otklonili.


On je potvrdio da su na gradskom području opštine u toku radovi radovi na sanaciji Unskog nasipa, ali da dinamika njihovog izvođenja ni približno ne zadovoljava.\n"Nedopustivo je da se dio zida koji čini unski nasip sruši, a da se paralelno ne izvrše radovi na zatvaranju tih otvora", naveo je Stavanović.\nOn je najavio sa je u okviru realizacije projekta regulacije toka rijeke Knežice potpisan ugovor sa izvođačem radova, a da će planirani radovi započeti u ponedjeljak 9. novembra.\n"Radovi na rekonstrukciji gornjeg i donjeg obodnog kanala privode se kraju i insistirali smo da se otklone primjedbe koje smo evidentirali na osnovu prijava građana, a koje se u većini odnose na oštećenja putne infrastrukture", precizirao je Stevanović i dodao da će u skladu sa garantnim rokom izvođača radova sve primjedbe biti otklonjene.\nRadovi na rekonstrukciji Savskog nasipa na području opštine Kozarska Dubica u dužini od deset kilometara vrijedni su oko 7,4 miliona KM, uključujući i sredstva planirana za rješavanje imovinsko-pravnih odnosa.\nZa rekonstrukciju nasipa na rijeci Uni u gradskom području Kozarske Dubice biće utrošeno 300.000 KM, a isti iznos potreban je za planirane radove na regulaciji toka rijeke Knežice.\nZa rekonstrukciju donjeg i gornjeg obodnog kanala, uključujući i dovodne i odvodne kanale u crpne stanice Glavinac i Orahova osigurano je 5,6 miliona KM.


Mubarak: Istorija će mi "pravedno" suditi – Nadlanu.com\nMubarak: Istorija će mi "pravedno" suditi\nObjavljeno 12. maja 2013. / 14:29:44\n“Ja sam i ranije rekao da će istorija biti svedok i sudija i još sam siguran da će buduće generacije pravedno suditi o meni”, rekao je Mubarak u intervjuu za današnji “Al-Vatan”.\nOvaj nezavisni list, koji je vrlo kritičan prema islamistima koji su sada na vlasti u Egiptu, tvrdi da je ovo prvi intervju koji je bivši predsednik dao od kada je u februaru 2011. bio primoran da zbog masovnih protesta podnese postavku posle 30 godina na vlasti.\nMubarak (85) je, takođe, kazao da je prerano da donese sud o svom nasledniku Muhamedu Morsiju, članu uticajnog pokreta Muslimanska braća i starom protivniku.\n“Ne želim da govorim o toj temi, ali on je, ipak, novi predsednik koji prvi put snosi veliku odgovornost i ne bi trebalo donositi sud o njemu u ovom trenutku”, istakao je Mubarak.\nOn je dodao da je “veoma tužan” zbog najsiromašnijih Egipćana koji su suočeni sa pogoršanjem ekonomske i bezbednosne situacije.\n“Dok sam bio predsednik ja sam se brinuo za ljude sa malim primanjima i nisam hteo da preduzimam nikakve mere protiv njih. To je tajna moje tuge -da gledam situaciju u kojoj se nalaze ljudi sa najnižim zaradama”, objasnio je Mubarak.\nOn je izrazio zabrinutost zbog nastojanja Egipta da dobije kredit od 4,8 milijardi dolara od Međunarodnog monetarnog fonda (MMF) zato što su uslovi sporazuma sa MMF teški i opasni za egipatsku privredu i pogodiće siromašne građane.\nMubarak se juče pojavio pred sudom gde mu se ponovo sudi za umešanost u ubijanje stotina demonstranata za vreme pobune, kao i za korupciju, navodi AFP.\nPosle prvog suđenja osuđen je na doživoni zatvor, ali je uložio žalbu zbog proceduralnih propusta. Žalba je usvojena i dobio je pravo na novo suđenje.


RTS :: "Er Srbija" ponovo uspostavlja komercijalne letove\nRadio Beograd 1 "Er Srbija" ponovo uspostavlja komercijalne letove\nčetvrtak, 21. maj 2020, 15:00\n"Er Srbija" ponovo uspostavlja komercijalne letove\nDva i po meseca od prvog registrovanog slučaja zaraženog virusom korona u Srbiji, u našoj zemlji je ukupno inficiranih 10 hiljada 833, a preminulih 235. Od poslednjeg izveštaja, testirano je 6 198 uzoraka, 100 je obolelih. U odnosu na prethodni izveštaj, broj novozaraženih je tri puta veći, a najviše ih je u Vranju. Bez obzira na jučerašnje rezultate, epidemiološka situacija u Srbiji je stabilna, rekla je za RTS članica kriznog štaba Darija Kisić Tepavčević. Naglasila je da svi parametri pokazuju da virus slabi i ponovila da je sada izuzetno važna lična odgvoronost.\nPremijerka Srbije Ana Brnabić obišla je radove na rekonstrukciji Klinike za interne bolesti Kliničkog centra Vojvodine, gde je u toku rekonstrukcija 4 klinike. Predsednica Vlade je rekla da se ulaganje u zdravstvo, pokazalo kao najvažnije u vremenu pandemije.\nLetom za Cirih, Er Srbija je obnovila putnički saobraćaj. Sa aerodroma Nikola Tesla već popodne poleteće i avion za Frankfurt. Od nedelje će ponovo leteti za London i Beč. 6. juna nacionalna aviokompanija otvoriće liniju za Njujork.\nZa pomoć od 100 evra do sinoć se prijavilo više od 3,8 miliona građana Srbije, rekao je ministar finansija Siniša Mali. Najavio je da će prve nedelje juna biti isplaćen drugi minimalac za sve preduzetnike koji su se prijavili za pomoć države. Od jutros su redovi ispred banke Poštanska štedionica jer je počela isplata 100 evra za više od 150 000 korisnika novčano-socijalne pomoći. U svih 185 ekspozitura i šaltera širom Srbije radno vreme produženo je do 18 časova. Po novac umesto korisnika te jednokratne pomoći, kao i penzionera mogu da dođu i ovlašćena lica.\nMinistar spoljnih poslova Ivica Dačić izjavio je da se Srbija trudi da ne zaoštrava situaciju sa Crnom Gorom, ali da crnogorska strana odgovara oštro. On je za televiziju Studio Be rekao da Srbiju zanima pitanje položaja srpskog naroda i Srpske pravoslavne crkve, jer u Crnoj Gori živi najmanje 28 odsto Srba. Inače, Crna Gora obeležava 14 godina od referenduma o svom državno-pravnom statusu, odnosno Dan nezavisnosti od tadašnje Državne zajednice Srbije i Crne Gore.\nDanas je prestala da važi mera 14-odnevne kućne izolacije za sve građane koji uđu u Republiku Srpsku. Istovremeno, Skupština u Banja Luci bi danas trebalo da usvoji predlog odluke o ukidanju vanrednog stanja.\nMađarska vlada zatvara tranzitnu zonu na svojoj južnoj granici sa Srbijom, gde se smeštaju tražioci azila dok čekaju odluku o svom zahtevu. Ta odluka vlade usledila je nakon prošlonedeljne odluke suda Evropske Unije koji je držanje migranata u tranzitnoj zoni ocenio kao pritvor. Precizirano je da će 280 tražilaca azila biti prebačeno u prihvatne centre, dok će ubuduće tražioci azila u Mađarskoj svoje zahteve moći da predaju mađarskim diplomatskim predstavništvima.\nOlimpijske igre u Tokiju održaće se naredne godine ili ih neće biti, izjavio je predsednik Međunarodnog olimpijskog komiteta Tomas Bah. On je za BBS rekao da nije moguće svake godine menjati ceo sportski kalendar i držati sportiste u neizvesnosti.\nUrednik vesti: Irena jelovac i Vladimir Mihajlović


U Srbiju stiglo još 500.000 vakcina iz Kine; Vučić se obratio sa aerodroma VIDEO/FOTO\nIzvor: B92, 05.Mar.2021, 23:15\nU Srbiju je stiglo još 500.000 vakcina kompanije Sinofarm iz Kine. Avion sa vakcinama dočekao je predsednik Srbije Aleksandar Vučić.\n"Mimo protokola došao sam večeras sam na aerodrom Nikola Tesla. Našim najvećim avionom u Srbiju je stiglo 500.000 Sinofarmovih vakcina. Želeo sam još jednom da izrazim zahvalnost", rekao je Vučić u video obraćanju sa aerodroma objavljenom na njegovom Instagam profilu.\n"Zahvalan Kini, ponosan na Srbiju!", napisao je predsendik Srbije ispod ove objave.\nRadio Slobodna Evropa: U Srbiju stiglo još 500.000 vakcina Sinofarma\nU Srbiju je večeras iz Kine stiglo 500.000 vakcina protiv korona virusa, saopštio je predsednik Aleksandar Vučić...Predsednik Vučić je večeras, kako je rekao u video snimku na Instagram profilu ''buducnostsrbijeav'', sam dočekao, mimo protokola, naš najveći avion ''erbas A330'' koji je dopremio...


Užas u Gracu: Piton ušao u kanalizaciju, ugrizao komšiju na wc šolji - BIGportal.ba\nUžas u Gracu: Piton ušao u kanalizaciju, ugrizao komšiju na wc šolji\n5 Jula, 2021 5 Jula, 2021 080\nNavodno su komšije stari znanci i žrtva je upućena u to da njegov prijatelj iz zgrade voli egzotične životinje\nJedan muškarac prebačen je u bolnicu u Gracu, nakon što ga je ujeo komšijin piton dok je sedeo na WC šolji. Bizaran incident se odigrao jutros, a piton je kod komšije dospeo preko kanalizacionih cevi.\nKako piše “Krone“, piton dugačak oko 1,5 metara pobegao je vlasniku i najverovatnije ušao u vodovodne cevi. Nije još poznato kako, ali je uspeo da stigne do wc školjke u stanu kod komšije, te je nesrećnog čoveka jutros ugrizao kada je ovaj krenuo da vrši nuždu.\nNavodno su komšije stari znanci i žrtva je upućena u to da njegov prijatelj iz zgrade voli egzotične životinje.\nSpasilac Verner Stangl je od nadležnih dobio poziv da u jednom stanu treba da uhvati pitona. Prethodno su svi evakuisani iz stana.\nStangl je zmiju pronašao u toaletu, kako pokušava ponovo da uđe u kanalizacionu cev. Rekao je da izvlačenje nije bilo nimalo lako. Potom je zmiju odmah okupao, kako bi sa nje skinuo sluz i bakterije.\nKako navodi “Krone” nesrećni Austrijanac prilikom ujeda nije teže povređen, ali je iskustvo svakako bilo previše bolno.\nU ovom trenutku nije doneta odluka o tome da li će Austrijancu kojem je piton pobegao biti oduzeta zmija.\nHuawei Watch 3 serija je od danas dostupna za prednaručivanje


Šarčević: Ministarstvo da se pripremi za onlajn nastavu u septembru\nŠarčević: Mala matura prošla dobro\nPred malim maturantima kombinovani test\nMale maturante danas čeka kombinovani test, odnosno pitanja iz pet predmeta. Posle toga sledi zbrajanje poena, lista želja i upis u škole. Učenicima je preporučeno da nose zaštitne maske, dok su za nastavnike obavezne.\nMali maturanti danas polažu test iz matematike u okviru završnog ispita.\nŠarčević: Mesta u srednjim školama ima dovoljno za sve\nMinistar prosvete, nauke i tehnološkog razvoja Mladen Šarčević poželeo je uspeh svim učenicima koji danas polažu test iz srpskog (maternjeg) jezika u okviru završnog ispita i poručio im da rade polako i pažljivo.\nProverom znanja iz maternjeg jezika počelo je polaganje male mature.


Trampove reči o Rusiji podsticaj za punjenje budžeta NATO-a - Sputnjik Srbija\n15:44 26.05.2017 (osveženo 15:46 26.05.2017) Preuzmite kraći link\n„Tramp je dao mnoge izjave koje privlače pažnju tokom puta na Bliski istok i u evropske zemlje. U vezi s NATO-om bilo je oštrih izjava saveznicima, mislim da je njima pre svega privučena pažnja. Što se tiče spominjanja Rusije, možda se to može posmatrati kao podsticanje saveznika na to da ispunjavaju svoje obaveze i obezbede određene sume za budžez NATO-a“, rekao je Ušakov novinarima.\nPomoćnik ruskog predsednika je naveo da „aktivnost NATO-a prema Rusiji, severoistočno ili severozapadno krilo, naravno, izaziva zabrinutost“.\n„Ničeg dobrog u tome nema. Mi, međutim, posmatramo to u kontekstu onoga što se u Americi sada priča o takozvanom ’ruskom dosjeu’“, dodao je on.\nO čemu će razgovarati Putin i Makron\nPredsednici Rusije i Francuske Vladimir Putin i Emanuel Makron u Parizu će 29. maja razgovarati o Siriji i zajedničkoj borbi protiv međunarodnog terorizma koja je ponovo dobila na aktuelnosti nakon terorističkog napada u engleskom Mančesteru, izjavio je Ušakov.\n„Prirodno, Sirija – to je jedan od najvažnijih i najtežih problema. Posle užasnog terorističkog napada u Parizu u novembru 2015. godine predsednik Fransoa Oland je dolazio u Moskvu, postignut je važan dogovor o koordinaciji napora i dejstava naše i francuske vojske, ali taj dogovor nije bio realizovan, ne ruskom krivicom“, rekao je Ušakov novinarima.\nOn je naveo da je Francuska jedna od zemalja koja se najostrašćenije odnosi prema režimu predsednika Sirije Bašara Asada.\nPrema njegovim rečima, o sirijskoj problematici treba da se razgovara otvoreno, kao i o svim pitanjima u vezi sa zajedničkom borbom protiv međunarodnog terorizma.\n„Teroristički napad u Mančesteru još jednom je ukazao na hitnu nepohodnost da se uspostave zajednički napori. I u tom kontekstu razgovaraćemo s Makronom u Versaju“, rekao je Ušakov.\nPutin i Makron će, dodao je Ušakov, razgovarati i o saradnji Rusije i Evropske unije. „Biće interesantno videti kako Makron prihvata novu realnost i kako se odnosi prema novom evropskom projektu“, rekao je Ušakov i dodao da će predsednici razmotriti i situaciju na Korejskom poluostrvu i niz drugih međunarodnih tema.\nUšakov je izjavio da nije planirano potpisivanje nikakvih dokumenata nakon ovog sastanka.\n„To je prvi sastanak i predsednici žele upravo da se upoznaju, da bolje upoznaju i da se dogovore o narednim kontaktima tokom kojih će, nesumnjivo, biti i potpisivanja, i dogovora, i dokumenata. A ovo je neformalni susret s prilično opširnim dnevnim redom“, naveo je Ušakov.\nRuski predsednik u Pariz putuje na poziv Makrona. U Versaju se otvara izložba posvećena 300-godišnjici prve posete ruskog cara Petra Velikog Francuskoj.\nOdgovarajući na molbu novinara da prokomentariše objavu kuvajtske informacione agencije da Putin planira da poseti Bliski istok, Ušakov je rekao da ovo putovanje, za sada, nije planirano.\n„Kao prvo, nisam video to saopštenje, a kao drugo, koliko znam, za sada nema plana za takav put“, rekao je Ušakov novinarima.\nSaradnja sa Seulom radi rešavanja krize\nRusija planira da produbi saradnju s novom južnokorejskom administracijom radi rešavanja situacije u vezi s nuklearnim problemom Severne Koreje, rekao je Ušakov.\n„Aktivno se bavimo krizom na Korejskom poluostrvu… Mi smo u vezi s ovom temom u čvrstoj vezi s kineskom stranom i sada ćemo još aktivnije raditi s novim korejskim rukovodstvom koje ima uravnoteženiji stav od prethodne administracije“, rekao je on novinarima i podsetio da je prošle srede ruski predsednik primio specijalnog izaslanika novog predsednika Južne Koreje, koji mu je preneo poruku od šefa države Mun Če Ina.\nUšakov je istakao da Moskva smatra da treba iskoristiti sve moguće političko-diplomatske metode rada sa severnokorejskim rukovodstvom, ali i s drugim zemljama koje su aktivne u vezi s ovom temom.\nNa pitanje da li Rusija razmatra mogućnost uvođenja ekonomskog embarga Severnoj Koreji, Ušakov je napomenuo da je Moskva skeptična prema sankcijama.\n„Protiv koga su sankcije? Protiv rukovodstva Severne Koreje ili protiv naroda. Ne razumem“, rekao je Ušakov i dodao da bi se uzdržao od komentara na ovu temu.\nruska pretnja, budžet, sastanak, NATO, Vladimir Putin, Emanuel Makron, Donald Tramp, Jurij Ušakov, Južna Koreja, Severna Koreja, Sirija, Francuska


Sreda, 25. jul 2018.\nGojković osudila postupak narodne poslanice\nPredsednica Narodne skupštine Republike Srbije Maja Gojković osuđuje uvrede narodne poslanice Srpske radikalne stranke Vjerice Radete, koje je iznela povodom smrti Hatidže Mehmedović, predsednice Udruženja „Majke Srebrenice“.\n„Najoštrije osuđujem strašne i nedopustive uvrede narodne poslanice, koje ne priliče nekome ko je poslanik Narodne skupštine Republike Srbije i ugrožavaju dostojanstvo Narodne skupštine. Izneti stavovi su neprihvatljivi i ni na koji način ne odražavaju stavove i vrednosti koje zastupa Narodna skupština Republike Srbije. Narodna skupština Republike Srbije je predstavničko telo civilizovanih i pristojnih ljudi, kakvi i jesu građani Srbije.\nU ime Narodne skupštine i u svoje lično ime izjavljujem iskreno saučešće povodom smrti Hatidže Mehmedović.\nNarodna skupština nastaviće da razvija saradnju u regionu, zalažući se za veće razumevanje svih koji žive na ovim prostorima, u cilju stabilnosti i mira, koji su nam neophodni da bi se čitav region razvijao. “\nUtorak, 31. jul 2018.\nVesna Marković sa direktorom i stipendistima Instituta za stipendije i podršku mladim talentima Hans Zajdel fondacije\nSubota, 28. jul 2018.\nGojković čestitala vaterpolistima osvajanje zlata\nPetak, 27. jul 2018.\n32. sednica Pododbora za praćenje stanja u poljoprivredi u marginalnim – najnerazvijenijim područjima Republike Srbije


Mediji: EU može iskoristiti imovinu Rusa za obnovu Ukrajine - 18.05.2022, Sputnik Srbija\nMediji: EU može iskoristiti imovinu Rusa za obnovu Ukrajine\nEvropska unija će razmatrati mogućnost da prihod od zamrznute imovine Rusa, koji su pod sankcijama, iskoristi za finansiranje obnove Ukrajine, prenosi agencija... 18.05.2022, Sputnik Srbija\nPrema informacijama agencije ministar inostranih poslova Ukrajine Dmitrij Kuleba je 15. maja saopštio kolegama u EU da troškovi za obnovu Ukrajine mogu iznositi hiljadu milijardi evra.Evropska komisija će u koordinaciji sa saveznicima i međunarodnim organizacijama danas predložiti paket finansijske pomoći Ukrajine. Plan je da se na ovaj način pokrije finansijski deficit zemlje u naredna tri meseca u iznosu od 15 milijardi dolara.Kako su agenciji saopštili izvori, Evropska komisija će u okviru paketa pomoći predložiti Kijevu kredit u iznosu sedam do devet milijardi evra. Zemlje EU će takođe predložiti nove garancije u okviru dugoročnih kredita.Zapadne zemlje uvele su nekoliko paketa sankcija Rusiji zbog situacije u Ukrajini. Predsednik Rusije Vladimir Putin izjavio je da je politika obuzdavanja i slabljenja Rusije dugoročna strategija Zapada, a da su sankcije zadale ozbiljan udarac celoj svetskoj ekonomiji. Prema njegovim rečima, glavni cilj Zapada je da se pogorša život miliona ljudi. On je dodao da aktuelna dešavanja podvlače crtu ispod globalne dominacije Zapada i u politici i u ekonomiji. Prema njegovim rečima, Rusija nema nameru da se izoluje, da ne mogu da je grubo izoluju u savremenom svetu.\nrusija, kriza u ukrajini, ukrajina, sankcije, evropska unija (eu), politika\nEvropska unija će razmatrati mogućnost da prihod od zamrznute imovine Rusa, koji su pod sankcijama, iskoristi za finansiranje obnove Ukrajine, prenosi agencija Blumberg.\n„Komisija će za dugoročnu rekonstrukciju predložiti da se formira struktura pod nazivom ‘RebildUkrajin’ (RebuildUkraine) u koju će se slivati svi resursi. EU će u okviru te inicijative razmotriti da se koristi imovina koja je konfiskovana od Rusa“, piše agencija.\nPrema informacijama agencije ministar inostranih poslova Ukrajine Dmitrij Kuleba je 15. maja saopštio kolegama u EU da troškovi za obnovu Ukrajine mogu iznositi hiljadu milijardi evra.\nEvropska komisija će u koordinaciji sa saveznicima i međunarodnim organizacijama danas predložiti paket finansijske pomoći Ukrajine. Plan je da se na ovaj način pokrije finansijski deficit zemlje u naredna tri meseca u iznosu od 15 milijardi dolara.\nKako su agenciji saopštili izvori, Evropska komisija će u okviru paketa pomoći predložiti Kijevu kredit u iznosu sedam do devet milijardi evra. Zemlje EU će takođe predložiti nove garancije u okviru dugoročnih kredita.


"Telekom" je prošle godine povećao dobit za čak 41 odsto, pokazuju poslovni rezultati ove kompanije koje je objavila Agencija za privredne registre. Kako procenjuju stručnjaci, to znači da će akcije "Telekoma", koje je dobilo 4,8 miliona građana, na berzi vredeti više od početnih 2,27 evra po deonici.\nNeto dobit "Telekoma" dostigla oko 200 miliona evra\nIz objavljenog izveštaja vidi se da je "Telekom" ostvario blagi rast prihoda, ali i snažan rast neto dobiti, koja je dostigla 22,3 milijarde dinara (oko 200 miliona evra po trenutnom kursu).\nPrema podacima o poslovanju "Telekoma", dobit firme porasla je pre svega zahvaljujući velikom smanjenju finansijskih rashoda, koji su pali sa gotovo 10 milijardi dinara na 3,3 milijarde. "Telekom" je smanjio i dugoročne obaveze, koje su pale 58,5 odsto i iznosile su na kraju 2011. godine 17,3 milijardi dinara.\n- Kratkoročne obaveze povećane su za 36,7 odsto, na 60,3 milijardi dinara - stoji u izveštaju.\nMože i do 280 €\nPrema pravilima berze, cena akcije prvog dana trgovanja na Beogradskoj berzi može da poraste čak četiri puta, ali može i da padne za najviše 20 odsto. Tako jedna akcija "Telekoma" prvog dana trgovanja može da dostigne devet evra, ili da padne na oko 1,8. Prema tome, ako se ostvare prognoze analitičara, paket od 31 akcije imao bi maksimalnu vrednost od oko 280 evra.\nIzveštaj o poslovanju "Telekoma" iščekivan je sa posebnom pažnjom zato što su nedavno, od ukupno jedne milijarde akcija kompanije, 6,94 odsto dobili zaposleni i bivši zaposleni, a 15 odsto građani. Pravo na ove besplatne akcije ima oko 4,8 miliona građana, kojima sleduje po 31 deonica. Kako je početna cena jedne akcije na berzi utvrđena 2,27 evra, ovaj paket od 31 akcije vredi oko 70 evra.\nIpak, ekonomski analitičari sigurni su da će zbog uspešnog poslovanja kompanije akcije "Telekoma" imati još veću vrednost. Prema nezvaničnim informacijama, "Telekom" bi do kraja maja trebalo da izađe na Beogradsku berzu, kada će i građani moći da trguju akcijama koje su dobili.\nEkonomista Mlađen Kovačević kaže za "Pres" da će investitori biti veoma zainteresovani za ove akcije, upravo zbog odličnih poslovnih rezultata kompanije.\n- Siguran sam da će vrednost akcija rasti. Ovakvi rezultati rada pokazuju da i država može biti odličan vlasnik i menadžer jednog preduzeća. Naravno, najvažnije je da postoji zdrava konkurencija i da firmu vode stručnjaci, pa je u tom slučaju nevažno ime vlasnika. Uspešnost "Telekoma" potvrđuje i to da ne treba prodavati zlatnu koku, pogotovo u vreme krize - zaključuje Kovačević.\nDa će akcije "Telekoma" imati još veću vrednost na berzi, smatra i ekonomista Ljubomir Madžar:\n- Kladio bih se da će im vrednost rasti. Možda to neće biti spektakularan rast, ali sigurno će jedna akcija vredeti više od sadašnjih 2,27 evra.\nMadžar ipak zastupa stanovište da bi ova kompanija trebalo da pređe u privatno vlasništvo i smatra da je moguće da bi tada još bolje poslovala.


Бранко Радун: IVICA ILI „MARICA“\nJedna dosetka koju smo izrekli novinarima o tome kako sada mnogi u Srbiji „imaju izbor ili da pridobiju Ivicu ili da rizikuju ‘maricu'” našla se na naslovnim stranama dnevnih novina. Ma kako bila efektna ova „bajkovita paralela“, postavlja se pitanje koliko je ona danas realna. Mi verujemo da ona najbolje oslikava trenutnu političku situaciju u kojoj gotovo svi akteri tranzicione Srbije imaju izbor da pridobiju Ivicu da ne bi rizikovali otvaranje nekih dosijea i pokretanje krivičnih procesa koji, naravno, započinju „maricom“. Dakle, u ovoj trgovini sa SPS-om osim uloga vlasti, moći, mogućnosti sticanja bogatstva i medijskog uticaja važan faktor je i nastojanje političko-tajkunskih krugova da zaštite interese i pozicije. A tu spada i ono osnovno – ostati u „tranzicionoj igri“ pretpostavlja pre svega ostanak na slobodi – ostati van dometa „marice“. Ovo naročito važi za stranke koje su posle 5. oktobra učestvovale u privatizacionom mutljagu i čiji su se „prijatelji“ najviše obogatili.\nPri svemu ovome mi ne zanemarujemo ni uticaj ideoloških i političkih bliskosti nekih aktera sa SPS-om, o čemu se sada dosta spekuliše na jedan komičan nušićevski način, gde su se svi odjednom setili da su „rođaci“ sa naslednicima. Naravno da je u priči oko „Ivi č inog izbora“ značajno i to koliko je koja opcija i koaliciona kombinacija politički (ne)prihvatljiva. Pri tome, to ne mora da znači neku političku simpatiju ili antipatiju, već konkretno kako bi stranački organi, članovi stranke i simpatizeri reagovali na koalicioni sporazum sa „ovima“, a kako sa „onima“.\nPo pitanju političke bliskosti SPS-u je mnogo prirodnija koalicija sa DSS-om i SRS-om. Naime, glasačko telo SPS-a bi se, da ne postoji SPS, u ogromnom broju podelilo i otišlo u pravcu „patriotskih“ stranaka (to potvrđuju i istraživanja „drugog izbora“). Sa radikalima SPS deli istorijsko iskustvo koalicije tokom devedesetih, a za DSS ih veže tolerantniji odnos Koštunice nakon 5. oktobra kada je sprečen politički progon „ozloglašenih socijalista“, a od 2004. je tu i svojevrsna legalizacija socijalista kroz podršku manjinskoj vladi. Pored toga, ove tri stranke imaju gotovo isti odnos prema Kosovu, o čemu svedoči i njihova „patriotska“ predizborna retorika. Kada je reč o odnosu prema NATO, Hagu, Kosovu i „devedesetim“, biračko telo SPS-a je radikalnije od samih radikala.\nMeđutim, važniji od te političke bliskosti sa SRS-om i DSS-om je agresivan i netrpeljiv ton koji je od 5. oktobra dolazio od aktera „proevropskog bloka“. Treba se samo prisetiti šta su o socijalistima govorili Dinkić, Drašković i ljudi iz vrha DS-a, pa shvatiti koliko bi Ivici bilo teško da ignoriše DSS i SRS i da ode u zagrljaj Tadićeve ekipe, koja ih je godinama politički satanizovala. Sada kao da je u medijima nastupila politička amnezija, pa je preko noći SPS od „zločinačkog udruženja“ postao gotovo potpuno reformisana evrolevica, od „sila mraka i prošlosti“ most prema svetloj evropskoj budućnosti. Utisak o takvom ideološkom preokretu u odnosu prema SPS-u (ali ne i prema radikalima koji su prejaki za takvo tetošenje) najbliži je nekakvoj stilskoj kombinaciji orvelovskog novogovora, u kojem se preko noći menjaju neprijatelji u saveznike, i nušićevske balkanske političke prevrtljivosti.\nU to „pranje“ SPS-a uključili su se i mediji i neki medijski eksponirani intelektualci koji su iz naftalina izvukli nušićevsku tezu o „rođačkim vezama“ DS-a i SPS-a preko tetke iz Socijalističke internacionale. Nikom pri tome ne smeta činjenica da DS ni nema elemente levice (naročito nakon Đinđićeve pogibije), već je zajedno sa G 17 u Srbiji glavni eksponent neoliberalne tranzicione paradigme koja nema nikakve veze sa levicom. „Radnička klasa“, ili ono što je ostalo od nje, kao najveće zagovornike divljeg kapitalizma i tranzicione pljačke vidi upravo predstavnike proevropske koalicije.\nIsto tako, nikom ne smeta ni to što SPS „samo zbog“ odnosa prema Miloševiću i recimo Hagu nije deo tog „levičarskog bratstva“ koje nema ni približno takvu težinu kakva mu se pripisuje u beogradskoj čaršiji. U priču o značaju faktora „člana biblioteke“ u soc-internacionali ne veruju ni oni koji je izgovaraju. Možda bi i deo vrha SPS-a želeo (ili kako neko reče „žudeo“) da bude u koaliciji sa proevropskim snagama, ali ima ozbiljne kočnice u samoj stranci. Tako bi nastojanje da SPS postane „fensi levičarska partija“ (ili pak da se neki u vrhu „ugrade“) moglo da ih košta pobune i raskola u samoj stranci. Naime, glavni odbor i lokalni odbori su listom za patriotsku koaliciju, sa ogorčenjem gledaju na mogućnost da uđu u koaliciju sa onima koje smatraju odgovornim za isporučivanje Miloševića i za političku satanizaciju socijalista posle 5. oktobra. Funkcioner, član ili simpatizer SPS-a bi koaliciju sa DS-om i sa ljudima poput Dinkića, Draškovića i Čanka smatrao izdajom svojih političkih uverenja, što bi i pored „medijskog peglanja“ razorno delovalo na samu stranku.\nZato, sa strane gledano, čini se da SPS i nema nekog izbora, te da je prirodno mnogo bliža koaliciji sa SRS-om i DSS-om, nego sa DS-om, da ne govorimo o LDP-u. Kako da prosečan član SPS-a podnese koaliciju sa Čankom, koji je i pred ove izbore govorio kako se nekada zalagao za zabranu SPS-a, ili pak Draškovićem, koji je do sada izricao više nego teške reči o socijalistima. Da, mogli bismo se lako kladiti na tu „patriotsku koaliciju“ da se kod nas stranke samostalno dogovaraju bez mešetarenja i pritisaka od tajkuna i stranih sila. Naime, „tokovi novca“ i strateški interesi velikih sila mogu dovesti i do drugačijih koalicionih kombinacija, o čemu svedoče i neočekivani preokreti u postizbornim pregovorima pre godina dana.\nStoga, iako se čini da je patriotski blok prešao značajan deo puta u pravcu postizanja koalicionog dogovora, izjave članova Dačićeve i Tadićeve koalicije govore da oni ozbiljno rade „na dva koloseka“. Moguće je i da se pregovorima želi dobiti na vremenu, ne samo da bi se tvrdio pazar, već da se zamorom javnosti i pripremom svoje „stranačke strukture“ pripremi teren i za neku drugu koalicionu kombinaciju. Naredni dani će pokazati koliko su pojedini akteri „patriotskog bloka“ ozbiljni u nameri da formiraju vladu.\nPeriod nakon toga će nam pokazati koliko je Tadić spreman da poštuje pravila demokratske igre i da dopusti mogućnost da vladu formira neka druga poslanička većina. Mislimo da nije potrebno reći kako bi ignorisanje skupštinske većine koja nije predsedniku po volji destabilizovalo zemlju i uvelo Srbiju u opasnu političku završnicu, koja bi mogla da liči na „ukrajinski scenario“. Ono što dodatno zabrinjava je da do nas dolaze glasovi da i na zapadu postoji spremnost da Tadićeva koalicija vodi politiku „osporavanja izbornih rezultata“.\nZbog te i takve ideološko-političke polarizacije u Srbiji, nemamo političke snage koje je sposobna da premosti očit jaz – naša zemlja se nalazi na ivici litice sa koje lako sama (ili gurnuta sa strane) može da padne u ambis međusobnih sukoba sa posledicama koje se ne mogu sagledati. Stoga, naslovi poput onoga „Srbija na Ivici“ imaju mnogo dublji i dramatičniji smisao nego što su toga svesni oni koji su ih dali. Ivica Dačić ima, dakle, ne samo poziciju „najpoželjnije udavače“, već i nenadano istorijski odgovornu poziciju da Srbiju – ako može – svojom odlukom ne gurne preko opasne ivice. Zato se onaj izbor sa početka „Ivica ili ‘marica'“ ne odnosi samo na korumpirane tranzicione političare i njihove tajkune, već, nažalost, i na celu Srbiju.\nОзнаке: Избори, Србија


KOVIN: Koalicija ili kohabitacija? | Autonomija\nIako su odbornici Srpske napredne stranke (SNS) u kovinskom parlamentu tokom letnjih zasedanja najavljivali prevremene izbore, malo je verovatno da će se to dogoditi, sudeći po reakcijama funkcionera vladajuće garniture.\nI bez lokalnih izbora, na političkoj sceni u ovom vojvođanskom mestu bilo je prilično vruće. Naime, koaliciju koju čine Demokratska stranka (DS) sa 15 odbornika u parlmentu i Socijalistička partija Srbije (SPS) i Jedinstvena Srbija (JS) sa devet, priključili su se i odbornici Demokratske stranke Srbije (DSS) i Saveza vojvođanskih Mađara (SVM), kao i Srpskog pokreta obnove (SPO). U Skupštini Kovina sede i Srpska napredna stranka (SNS) sa odborničkom grupom koja broji sedam ljudi, članovi Ujedinjenih regiona Srbije (URS), kao i grupa građana „Preporod” koja se priključila koalciji tokom letnjih skupštinskih zasedanja.\n– Imate dugo toplo leto za odmor. Razmislite do septembra i raspišite lokalne izbore. Odnos snaga u politici se drastično promenio i bićete veći u mojim očima ako tako uradite – rekao je odbornik SNS Tihomir Vukosavljević zvanično, sa skupštinske govornice, i tako predočio aktuelnoj vladajućoj koaliciji da „Naprednjaci“ očekuju da se na jesen, na prevremenim izborima, birači kovinske opštine izjasne o tome ko bi trebalo da bude na vlasti u lokalnoj samoupravi. Prevremeni izbori se nisu dogodili.\nSudeći po Vukosavljevićevim rečima, SNS procenjuje da ima dovoljnu podršku u biračkom telu i da bi na izborima zadobili poziciju koja bi im omogućila preuzimanje vlasti u kovinskoj opštini. “Naprednjaci” su, inače, do prošle skupštinske sednice i bili deo vlasti u kovinskoj opštini, kroz „davanje bočne podrške”, kako je to tad formulisano.\nPrvi čovek Kovina trenutno je Slavko Branković, rođen 1962. godine u Tuzli. Osnovnu školu i gimnaziju završio je u Kovinu. Diplomirao je na Filološkom fakultetu Univerziteta u Beogradu, na odseku Engleski jezik i književnost. Od 1990. godine radi kao profesor Engleskog jezika u Kovinu u Srednjoj poljoprivrednoj školi „Kovin“, Gimnaziji i ekonomskoj školi „Branko Radičević“ i u osnovnoj školi „Jovan Jovanović Zmaj“. Od 2000 do 2001. godine bio je član IO SO Kovin za oblast kulture i informisanja. U periodu od novembra 2001, do aprila 2002, obavljao je funkciju potpredsednika SO Kovin. Predsednik SO Kovin bio je u dva navrata, od aprila 2002. do oktobra 2004, i od novembra 2004. do aprila 2005. godine. Tokom dve godine, od 2006. do 2008, bio je zamenik predsednika SO Kovin. Od novembra 2008, pošto je raspušten prethodni saziv SO Kovin, bio je predsednik Privremenog organa opštine Kovin.\nFunkciju zamenika predsednika Opštine obavlja Balgoje Bogdanvoić, dok predsednik na raspolaganju ima i još trojicu pomoćnika – Darka Bakovića za oblast komunalne infrastrukture, Papa Ferenca za regionalni razvoj, povezivanje i međunacinalne odnose i Srđana Nenaka zaduženog za oblast primarne zdravstvene zaštite, zaštitu životne sredine i privredni razvoj.\nZanimljivo je i to da je ova opština u poslednje tri godine ostvarila budžetski suficit od 100 miliona dinara u proseku po jednoj godini, a prema rečima funkcionera GG „Preporod” i ove godine se očekuje da će u kovinskoj kasi biti oko 160 miliona dinara više.


Thaci tražio od sekretara INTERPOL-a da se ponište sve političke potjernice Srbije - mojusk.ba\nHashim Thaci, predsednik Kosova u okviru Konferencije o bezbednosti u Minhenu sastao se sa generalnim sekretarom INTERPOL-a, Jurgenom Stockom sa kojim je razgovarao o mogućnostima prijema Kosova u tu organizaciju.\nKosovski predsjednik Thaci je rekao da Kosovo ispunjava sve uslove za učlanjenje u INTERPOL.\n– Mi imamo potrebu za INTERPOL-om, ali i INTERPOL ima potrebu za Kosovom, za što bržim informiranjem – dodao je Thaci, saopćeno je iz Predsjedništva Kosova.\nS druge strane, generalni sekretar INTERPOL-a, Jurgen Stock je istakao da je otvoren za Kosovo i očekuje da se okončaju unutrašnje procedure i da se započne razmatranje prijave Kosova za učlanjenje.\nThaci je sa Stockom razgovarao i o pitanju zaustavljanju građana Kosova zbog potjernica Srbije, ocijenivši da takve potjernice nisu održive i da su politički motivirane.\nPredsjednik Thaci je od sekretara INTERPOL-a tražio da se sve političke potjernice Srbije ponište.


Dodik: Šta bi bilo da sam ja rekao „u amanet Rusiji“ - Sputnjik Srbija\n22:17 20 Januar 2021\nDodik: Šta bi bilo da sam ja rekao „u amanet Rusiji“\n14:47 29.10.2017 Preuzmite kraći link\nPredsednik Republike Srpske Milorad Dodik izjavio je da je situacija za Srbe u Bosni i Hercegovini sve gora.\nDodik je posle sastanka sa predsednikom Srbije Aleksandrom Vučićem u Beogradu kazao na konferenciji za novinare da je situacija sve gora i za Hrvate kojih je, kako je naveo, sve manje.\nOcenio je da je Bosna i Hercegovina neodrživa jer je Dejtonski sporazum „odavno sahranjen i oskrnavljen“ kroz promenu njegove suštine u pravosuđu, finansijama i drugim oblastima.\nDodik je kazao da su u Bosni i Hercegovini „stranci u Sarajevu“ formirali patološku situaciju u kojoj sve odluke donose oni, a ne domaći političari i institucije.\n„U Bosni i Hercegovini dva naroda trpe majorizaciju od strane Bošnjaka i međunarodne zajednice koja podržava projekat Bošnjaka, muslimana — projekat unitarne zemlje“, rekao je Dodik i dodao da je morao predsedniku Srbije Aleksandru Vučiću da ukaže na tešku i bremenitu situaciju u BiH zbog Vučićeve molbe da se nastavi jačanje evropskog puta te zemlje.\nDodik je rekao da niko od stranaca nije reagovao kada se nedavno povela polemika da je Alija Izetbegović ostavio u amanet Bosnu i Hercegovinu turskom predsedniku Redžepu Tajipu Erdoganu.\n„Nije bilo ni Amerikanaca, ni Evropljana koji bi bilo šta rekli“, rekao je Dodik i pitao šta bi bilo da je on rekao da Rusiji ostavlja u amanet Republiku Srpsku ili Bosnu i Hercegovinu.\nDodik je kazao da je, zbog svega toga, pokrenuo i inicijativu da se ispita ratna prošlost sudija.\nOn je rekao da razume ulogu koju Srbija i njen predsednik Aleksandar Vučić imaju, zalažući se za regionalnu stabilnost i poštujući teritorijalni integritet Bosne i Hercegovine.\n„Mi smo za mir. Ja to hoću. I Srbija dominantno želi mir u regionu“, kazao je Dodik i dodao da želi i da Bosna i Hercegovina poštuje Dejtonski sporazum.\nDodik je rekao i da se raduje zajedničkog sednici vlada Srbije i Republike Srpske koja bi trebalo da bude održana 10. novembra u Beogradu.


Japanski Jazaki otvorio fabriku u Šapcu – Južnobanatske Vesti\n„Veliki i važan dan ne samo za Šabac i Mačvu, već i za Srbiju. Od početka sam bio u procesu razgovara i pokušaja da zamolim Jazaki da investira u Srbiji. U konkurenciji još dve zemlje pobedili smo jer imamo najbolje radnike“, rekao je Vučić.\nDodao je da ne bilo ni te ni drugih investicija i Srbiji da nije uradjena konsolidacija javnih finansija i da „umesto bankrota nije obezbeđen suficit u budžetu“.\n„Lokalna samouprava će osetiti veliku korist od dolaska Jazakija, ali i radnici“, rekao je Jazaki.\nPoslanici pitali o Haradinaju, Vulinu, školi u Zemunu…\nŽene u crnom: Netačne i klevetničke informacije Informera


CIK potvrdio: Samoopredeljenje ima 50,28 odsto i 58 poslančkih mesta | Blok vesti\nCIK potvrdio: Samoopredeljenje ima 50,28 odsto i 58 poslančkih mesta\nCentralna izborna komisija (CIK) Kosova potvrdila je danas konačne rezultate vanrednih parlamentarnih izbora, prema kojima je pobednik pokret "Samopredeljenje" sa 50,28 odsto glasova ili 58 od 120 poslaničkih mandata.\nNa izbore održane 14. februara je izašlo 814.129 birača, broj uslovnih i glasova poštom je 89.257, što znači da je ukupno glasalo 877.503 gradjana i da je izlaznost bila 48,78 odsto.\nNa drugom mestu je Demokratska partija Kosova sa 17 odsto glasova, čime je obezbedila 19 mesta u parlamentu.\nNa trećem mestu je Demokratski savez Kosova sa 12,73 odsto i 15 mesta u Skupštini, dok je Alijansa za budućnost Kosova dobila 7,12 odsto glasova i osam mandata.\nPrevious articleNIKOLA VUČEVIĆ: Jokić je favorit za MVP, a Nole će oboriti rekorde Federera i Nadala po broju gren slemova\nNext articleKon: Virus nemoguće zaustaviti bez drastičnih mera


Milovan Milić - Njegovo vrijeme tek dolazi\nMladi i talentovani điu đica borac iz Trebinja, Milovan Milić je na najbolji mogući način krunisao impresivnu takmičarsku sezonu.\nMilić koji je aktuelni prvak Crne gore, nastupajući za Klub borilačkih sportova Budva na održanom 10. evropskom kupu Jiu Jitsu Budva Open 2018 u izuzetno jakoj konkurenciji osvojio je svoje četvrto zlato u nizu, čime je potvrdio neosporan talenat u ovom sportu. Na takmičenju je učestvovalo oko 300 takmičara koji dolaze iz 24 kluba iz 7 država u okruženju. Slobodno možemo reći da se od ovog sportiste tek u budućnosti uz predan rad mogu očekivati pravi rezultati.\nOstvarenim izuzetnim rezultatima on je sebi vizirao mjesto u kimonu sa državnim grbom Crne Gore na Balkanskom prvenstvu koje će se održati u Atini u septembru ove godine.\nMilić koji je 2001. godište ovim sportom se bavi od svoje osme godine. Učestvovao je na brojnim domaćin i međunarodnim takmičenjima i gdje god da se takmičio na impresivan način je čistio konkurenciju i u svoj grad donosio medalje.\nU ovom mladom momku leži ogroman potencijal, a u godinama koje su pred nama možemo očekivati samo dobre rezultate, dok mu dosadašnji samo daju vjetar u leđa za još boljim radom, treniranjem i napredovanjem. Milić trenutno trenira u KBS Trebinje, a zbog boljih uslova brani boje KBS Budva, a uskoro očekuje i poziv za sticanje crnogorskog državljanstva.


RS ne odustaje od razvoja aviosaobraćaja\nPromotivna fotografija za Sky Srpske\nVeć mjesec dana avionima slovenačkog Adria Airwaisa građani RS preko Ljubljane mogu u druge evropske gradove. Ovaj poslovni potez preduzeća Sky Srpska subvencionira Vlada RS sa 900.000 KM na godišnjem nivou. Ali četiri puta sedmično preko Ljubljane putuje, u prosjeku, tek dvadesetak putnika. Opozicija RS kritikuje ovaj poslovni potez entitetske vlade ocjenjujući ga još jednim u nizu promašaja.\nZa posao preduzeća Sky Srpska sa slovenačkim Adria Airwaisom Vlada RS do sada je dala pola miliona maraka. Putnika na liniji Banjaluka - Ljubljana je vrlo malo, ali entitetske vlasti ne gube optimizam.\nIako je prije dvije godine ugasila nerentabilnu avioliniju do Salcburga, za koju je dala više od milion maraka, Vlada RS ne odustaje od pokušaja da uspostavi aviosaobraćaj u tom entitetu.\nResorni ministar Nedeljko Čubrilović ipak nije obeshrabren malim brojem putnika na avioliniji do Ljubljane.\n„Tačno je to da nema dovoljno putnika. Ali, s obzirom da se kasno krenulo i nije na vrijeme izvršena promocija leta, mi očekujemo ipak da ta linija omogući dalji razvoj saobraćaja u RS i da banjalučki aerodrom na neki način doživi svoj preporod kad je riječ o saobraćaju,“ kaže on.\nI sam ministar priznaje da nijedna vlast do sada banjalučkom aerodromu nije uspjela obezbijediti kontinuiran saobraćaj, a da je Vlada u sadašnjem sazivu uložila znatna sredstva da aerodrom sačuva sertifikat. Ali opozicija u RS nije nimalo optimistična u vezi sa razvojem aviosaobraćaja i uloganjem entitetske vlade.\nZa predsjednika Srpske radikalne stranke RS Milanka Mihajlicu posao sa slovenačkim Adria Airwaisom je još jedna u nizu grešaka aktuelnih vlasti.\n„Nije joj prvi put da srlja, da pravi štetne ugovore koje plaćaju građani RS iz budžeta. I dok nema para za demobilisane i nezaposlene borce, penzionere, izbjeglice, invalide jer im se umanjuju sredstva i primanja, u isto vrijeme za štetne ugovore se pare moraju naći - jer u tim štetnim ugovorima oni koji su na vlasti nađu i za sebe ponešto,“ kaže Mihaljica.\nProjekte Vlade RS u aviosaobraćaju opozicija u tom entitetu često naziva Potemkinovim selima. Takav slučaj je, tvrde opozicionari, i sa aerodromom u Trebinju, čija je gradnja trebalo da počne na proljeće ove godine.\nVlada RS ranije je odobrila 1,6 miliona maraka samo za izradu projektne dokumentacije. Za sada je sve ostalo upravo na toj dokumentaciji i urađenim “master planovima”. Ali priča o trebinjskom aerodromu nije završena, uvjerava ministar saobraćaja i veza RS Čubrilović.\n„Ne, nije završena priča. Mi imamo i sada neke razgovore oko toga aerodroma u Trebinju i mislimo da imamo ozbiljne partnere oko tih razgovora,“ rekao je Čubrilović.\nEkonomski analitičari smatraju da vazdušni saobraćaj u RS može zaživjeti samo putem poslovnih aranžmana sa takozvanim low cost aviokompanijama.\nEkonomista Damir Miljević kaže da je u RS prije nekoliko godina potpisan ugovor sa Rayan Air-om koji, iz nepoznatih razloga, nikad nije realizovan. On takođe ističe da je budućnost malih aviokompanija, kao što je Sky Srpska, danas vrlo sumorna.\n„Pa samo ozbiljne aviokompanije, velike, uspijevaju da opstanu, i to prvenstveno udružujući se u sisteme. Svi oni mali koji pokušavaju sami nešto da urade su već ili propali, ili su pred kolapsom,“ kazao je Miljević.\nU Vladi RS, međutim, ne odustaju od projekata razvoja aviosaobraćaja. Ministar Čubrilović kaže da se pregovori o trebinjskom aerodromu nastavljaju, a od kompanija sa kojima Sky Srpska pregovara očekuju se kvalitetni programi i projekti. Sretna vijest za poreske obveznike RS jedino je ta da je, zbog nepovoljnih kreditnih aranžmana, entitetska vlada odustala od kupovine aviona.


Izvor: Radio Televizija Vojvodine, 03.Avg.2021, 05:01\nVučević je novinarima ispred Tužilaštva rekao da su preko >> Pročitaj celu vest na sajtu Radio Televizija Vojvodine << svog pravnog zastupnika predali krivičnu prijavu, u kojoj su pobrojali navode koji su se konstantno poslednjih dana pojavljivali u medijima, ali i predstavnike nekih opozicionih stranaka, koji Vučića i Vulina dovode u vezu sa kriminalnom grupom Belivuk-Miljković.\n"Bez ove prijave, odnosno bez iniciranja ove prijave, sve se svodi na mogućnost spekulacije, različitih tumačenja, tvrdnji ili onoga što naš advokat naziva 'mkp - medijski krivični postupak'", rekao je Vučević.\n"Neka tužilastvo utvrdi ko je šta izjavio i neka da priliku onima koji se dovode u vezu da daju svoju izjavu", kazao je Vučević.\n"Kvalifikacije ostavljam nadležnom tužilaštvu", dodao je i pojasnio i da su oni kvalifikovali delo, to nije obavezujuće za tužilaštvo koje je jedino nadležno da to učini prema zakonu i Ustavu.\n"Tvrdim da tužilaštvo mora da raspravi te stvari, tvrdim da ovo ne može da ostane na novinskim naslovima, medijskim spekulacijama, nego da se o tome mora raspravljati pred nadležnim organima", naveo je.\n"Da li će saslušavati, sučeljavati, koristiti druga dokazna sredstva, to je na tužilaštvu", dodao je.\n"Onoga trenutka kada se to pretvorilo u tvrdnje da postoji veza Vučića i Vulina sa organizovanom kriminalnom grupom, pominjanje kuće u Ritopeku, tvrdnje da je to tačno, tog trenutka se pojavio jasan pravni osnov da podnesemo krivične prijave kako bi tužilaštvo te tvrdnje preispitalo", naveo je Komlenski.\nTakođe, Belivuk je kazao i da je od njega traženo da zastrašuje one koji su organizovali proteste protiv vlasti, obezbedi mir na Paradi ponosa, ali i da utiče na taksiste da otkažu proteste protiv aplikacije za prevoz "CarGo".\nVučić: Spreman sam da tokom saslušanja budem na poligrafu\nPredsednik Srbije Aleksandar Vučić izjavio je danas da je spreman tokom saslušanja o Belivukovoj grupi bude tokom saslušanja sve vreme priključen na poligraf.\n"Spreman sam da to saslušanje izvedem tako što ću biti prikopčan na poligraf, gde sam već jednom bio i da se vidi da li sam i jednu reč slagao ili ne o svakom od navoda. Siguran sam da je na to spreman i Vulin", istakao je Vučić.\nPredsednik je to rekao odgovarajući na pitanje novinara da li je podnošenja prijava protiv njega i Vulina dobar način da odgovori na optužbe članova kriminalnog klana i tajkunskih političara.\nVučić ističe da ti politički protivnici sada sa medijskim partnerima pokušavaju da izvrše pritisak na ljude koji su odgovorni i pošteni i nemaju tajne račune u zemlji i inostranstvu.\n"Čuo sam se sa Stefanovićem povodom FBI i Belivuka"\nAleksandar Vučić ponovio je danas da u slučaju Belivuk FBI nije imao nikakvu ulogu i rekao da se pre dva dana tim povodom čuo sa Nebojšom Stefanovićem i da ga je pitao o kakvoj ulozi FBI je govorio.\n"On mi je preneo da nije rekao da je FBI imao ulogu u slučaju Belivuk, već je valjda mislio uopšteno.\nGovorim šta je on meni rekao, pošto naravno u slučaju Belivuk FBI nije imao nikakvu ulogu", kazao je Vučić novinarima odgovarajući na pitanje da li se čuo sa Stefanovićem i da li je on mogao da pogreši kada je govorio o pitanju saradnje sa FBI u slučaju Belivuk.\nVučić je istakao i da su u slučaju Belivuk sve obavili MUP i BIA.\n"Naknadno pri otvaranju telefona prvo su MUP i BIA otvorili fotografije i prve fotografije koje su pokazane bile su naše fotografije, a kasnije smo imali podršku evropskih sestrinskih službi", objasnio je Vučić i ponovio da u ovom slučaju FBI nije ništa uradio.\nVučević podneo prijavu protiv Vučića\nBeograd -- Povodom tvrdnji grupe Veljka Belivuka i nekih političara, potpredsednik GO SNS Miloš Vučević podneo je krivičnu prijavu protiv predsednika Aleksandra Vučića...Predsednik Srbije Aleksandar Vučić danas je obišao završetak radova na rekonstrukciji i izgradnji Kliničkog centra Srbije,...


Evropska unija računa na Srbiju kao svog člana - European Western Balkans\nJohanes Han; Foto: Tanjug / Sava Radovanović\nBEOGRAD – Predsednik Srbije Aleksandar Vučić razgovarao je danas sa evropskim komesarom za susedsku politiku i pregovore o proširenju Johanesom Hanom, a tim susretom završena je današnja serija bilateralnih susreta u vili Mir.\nVučić je zahvalio na prisustvu predstavnika Evropske unije na svečanoj ceremoniji povodom inauguracije i to u danu zasedanja Evropskog saveta u Briselu.\n“Ovo je jasna poruka da Evropska unija računa na Srbiju kao svog člana”, istakao je predsednik Vučić.\nOn je naglasio da članstvo u Evropskoj uniji ostaje glavni spoljnopolitički prioritet Srbije i izrazio zadovoljstvo što su tokom juna otvorena još dva poglavlja, navodi seu saopštenju Službe za saradnju s medijima predsednika Republike.\nKomesar Han je istakao važnost regionalne stabilnosti i važnu ulogu koju Srbija ima u održavanju mira i unapređenju saradnje na Zapadnom Balkanu.\nSastanku je prisustvovala i ministarka zadužena za EU integracije Jadranka Joksimović.\nAleksandar VučićJohanes HanZapadni Balkan\nEWB 11. 01. 2018.


OŠTEĆEN AVION VLADE CRNE GORE: Svi funkcioneri Crne Gore izašli u poslednji 32\t138\nPRAVO LICE CRNE GORE: Vladika Metodije ustoličen u Đurđevim stupovima uz 7\nandrej mlakar\t 20.06.2021. 20:22h\nPevačica Jadranka Barjaktarović postala je glavna tema medija u regionu kada je otpevala u Crnoj Gori "Ne može nam niko ništa, jači smo od Srbije!". Crnogorska pevačica je time navukla bes javnosti, ostala je bez tezgi, dobijala je pretnje, ugasila Instagram, a zatim je i vraćena sa srpske granice.\nNaime ona je ovaj put svojoj publici zapevala pesmu "Sude mi" koju izvodi hrvatski desničarski pevač poznat po ustaškim pesmama Marko Perković Tompson i pevač Miroslav Škoro, sada i političar i bivši kandidat za predsednika Hrvatske.\nNIJE HTEO DA PEVA JAČI SMO OD SRBIJE! Amar Gile odbio da nastupa sa Jadrankom: A evo šta kaže njegov menadžer!\nJadranka Barjaktarevićpesma Sude miNikšićKoncertkomite\nOŠTEĆEN AVION VLADE CRNE GORE: Svi funkcioneri Crne Gore izašli u poslednji čas, s njima bio i šef skupštine Aleksa Bečić (FOTO) 32\t138


Korona virus i festivali u Srbiji: Vakcina će ovog leta biti ulaznica za masovne događaje - BBC News na srpskom - Dnevni list Danas\nPočetna » BBC News na srpskom » Korona virus i festivali u Srbiji: Vakcina će ovog leta biti ulaznica za masovne događaje\nBudućnost festivala i koncerata ovog leta već je izvesna\nSestre Tamara i Ivana Marković do pre nekoliko nedelja bile su oduševljene kada sa nekoliko prijatelja odu na Savski kej i puste muziku na telefonu.\n„Zamišljale smo kao da smo na nekom festivalu napolju, ponele bi ćebe i piće i nekako uživale“, kaže Tamara za BBC na srpskom.\nOvog leta, pak, festival neće morati samo da zamišljaju jer uveliko planiraju da odu na Egzit u Novom Sadu, a gradonačelnik Novog Sada Miloš Vučević potvrdio je da će festival ove godine biti održan od 8. jula.\n„Održavanje Egzita biti simbol pobede Srbije nad pandemijom“, rekao je Vučević.\nI ljubitelji sporta moći će da trče ulicama Beograda jer će Beogradski maraton, posle prošlogodišnjeg odlaganja, ove godine biti organizovan – u nedelju, 6. juna.\n„Ovogodišnji Beogradski maraton biće potpuno drugačiji od svih prethodnih“, kažu za BBC na srpskom organizatori maratona.\n„Naravno, biće u skladu sa merama koje se primenjuju u Srbiji za zaštitu stanovništva od pandemije, kao i po protokolima drugih organizatora sličnih događaja koji su već održani u svetu“.\nMuzički korona eksperiment – 5.000 ljudi na koncertu u Liverpulu\nKorona koncert u Barseloni – da li može ovako\nČeka nas i leto u Srbiji prepuno događaja – od žurki na splavovima, preko potencijalnih svadbi i veselja do velikih manifestacija.\nIpak, pojedini organizatori imaju posebne uslove koje posetioci moraju da zadovolje kako bi uopšte prisustvovali događajima.\n„Za organizovanje velikih festivala moramo da imamo vakcinisano bar 50 odsto mladih ljudi“, upozorio je član Kriznog štaba za odbranu od korona virusa doktor Branislav Tiodorović.\nZa sada, međutim, Srbija nije ni blizu tog broja vakcinisanih među mlađima.\nU želji da poboljšaju odziv mlađih na vakcinaciju, organizacija Ujedinjeni festivali Srbije, koju predvode Egzit, Bir fest, Arsenal fest, Lov fest i Nišvil, pokrenula je nacionalnu kampanju.\nTako će uslov za ulazak na neke festivale biti jedan od četiri principa: davanja na uvid potvrde o vakcinaciji, potvrde o posedovanju antitela, negativnog PCR ili antigenskog testa.\nKako na Arsenal fest u Kragujevcu?\nFestival u Kragujevcu od 24. do 26. juna biće prvi muzički festival u Srbiji posle jednogodišnje pauze izazvane epidemijom korona virusa.\nUlazak na festival biće omogućen revakcinisanima, koji na ulazu u festivalsku zonu moraju da pokažu potvrdu o izvršenoj imunizaciji, objavljeno je na sajtu festivala.\nTakođe, prisustvo će biti dozvoljeno i onima koji su preležali korona virus i imaju dokaz o postojanju antitela.\nUslove za ulazak na festival ispunjavaju i oni koji imaju negativan PCR test ne stariji od 72 sata.\nZa ostale posetioce organizatori Arsenal festa obezbedili obavljanje brzih besplatnih antigenskih testova, na osnovu kojih će moći da uđu u festivalsku zonu.\nNa sajtu festivala objavljene su i lokacije gde se može obaviti brzi antigenski test.\nEgzit, Lov fest…\nPetrovaradinska tvrđava biće otvorena od 8. do 11. jula kada će ugostiti neke od svetskih muzičkih zvezda.\nIpak, da bi ušli na Egzit, posetioci će morati da poštuju određena pravila.\nSanjin Đukić iz Egzita za BBC na srpskom kaže da je „napravljen protokol koji je u skladu s najnovnijim naučnim studijama sprovedenim na nekoliko test događaja u Nemačkoj, Velikoj Britaniji, Španiji, Holandiji i drugim zemljama“.\n„Rezultati studija pokazuju da, u slučaju ograničenja ulaska na koncerte i festivale na one koji su vakcinisani, koji su preležali Kovid-19, koji pokažu negativan rezultat na PCR ili antigenskom testu, rizik od širenja zaraze je gotovo zanemarljiv i daleko manji od drugih mesta okupljanja“, objašnjava Đukić.\nZato, da bi mogli da uživaju u festivalu, posetioci moraju da imaju dokaz o vakcinaciji, negativan PCR ili antigenski test ili dokaz da su preležali korona virus.\nOvaj protokol je, dodaje on, dobio pozitivno mišljenje Gradskog zavoda za javno zdravlje Beograda i ključnih epidemiologa uključenih u rad Kriznog štaba.\n„Ovaj dokument učiniće festivale i koncerte najbezbednijim mestima u Srbiji, daleko bezbednijim od drugih mesta okupljanja koja nemaju navedena ograničenja“, tvrdi Đukić.\nOrganizatori veruju da će „najveći broj publike biti iz Srbije, a sve će zavisiti od mera koje budu važile u narednom periodu“.\nGradonačelnik Novog Sada Miloš Vučević je rekao da će „posetiocima iz zemlje i sveta biće omogućen brz antigenski test po veoma povoljnim cenama, u posebno organizovanoj zoni u neposrednoj blizini festivalskih kapija“.\nLov fest u Vrnjačkoj Banji biti održan od 5. do 7. avgusta, uz poštovanje istih epidemioloških mera i uslova.\nNi Nišlije i ljubitelji džeza neće ostati bez festivala, a mere će zavisiti od epidemiološke situacije.\nFestival džeza Nišvil trebalo bi da bude organizovan od 6. do 15. avgusta.\n„Nišvil se priprema apsolutno kao da će festivala biti bez ikakvih ograničenja“, rekao je direktora festivala Ivan Blagojević.\nBlagojević je pozvao mlade ljude iz cele Srbije da se vakcinišu „kako ne bi morali avgusta da sprovode rigoroznije mere na ulazu“.\n„Nadamo se da će to sve biti na nivou merenja temperature, nošenja maski i ono nešto što je praksa, ali u zatvorenim prostorima“, dodao je Blagojević.\nPostoji mogućnost da će, dodaje on, stolice biti postavljene na dva metra rastojanja.\nPored Nišvila, u ovom gradu se očekuje još nekoliko masovnih događaja, koje organizuje Niški kulturni centar.\nNišvil i korona virus: Živom svirkom protiv straha od epidemije\nBeograd odgovora: Na pivo u zavisnosti od epidemiološke situcije\nNi pivopije možda neće ovog leta morati da propuste omiljeni festival.\nZamenik gradonačelnika Beograda Goran Vesić potvrdio je krajem aprila da će Bir fest sigurno biti održan ove godine, saopštio je gradski Sekretarijat za informisanje.\nVesić je naglasio da će biti poštovane mere koje tada budu na snazi.\n„Važno nam je da se polako vraćamo normalnom životu, a vakcinacija je upravo put za taj povratak“, istakao je on.\nIpak, iz Sekretarijata Beograda za BBC na srpskom kažu da će „Bir fest, kao i sve ostale manifestacije od značaja za Beograd, biti održane tokom leta u zavisnosti od epidemiološke situacije“.\nTajna uspeha srpskog piva u EU\nŽivot u doba korone u gradu piva i gitare\nPrešla pola sveta da popije pivo u pabu u kojem se rodila\nDodali su da će u skladu sa tim „organizatori festivala i manifestacija odrediti datum održavanja, broj učesnika i publike“.\n„Manifestacija je po prosečnoj poseti najveći pivski festival u jugoistočnoj Evropi“, kažu iz Sekreterijata.\n„Za pet dana koliko inače traje, festival poseti više od 500.000 ljudi.\nOd 2006. do 2019. godine, manifestaciju je posetilo više od osam miliona posetilaca koji su uživali u više od 750 besplatnih muzičkih nastupa i degustaciji više od 450 brendova piva“.\nPivska industrija – jedan od najboljih primera privatizacije u Srbiji\nPrvo trčanje, pa onda žurke\nNikola Radivojević iz Beograda trčao je poslednja tri polumaratona, a oprobao se i u regionu.\nOd početka uvođenja karantina u martu 2020. godine, marljivo je trenirao, pa i kod kuće.\n„Kada smo bili zaključani prošle godine, radio sam vežbe snage u stanu, a čak sam i trčao uz stepenice po zgradi“.\nOtkazivanje prošlogodišnjeg maratona mu je teško palo jer kaže da se trkač „priprema mesecima za taj dan kada će izgurati svoj cilj, nezavisno od vremena koje će postići“.\n„Nije važna ta medalja zbog nje same, ali je dokaz da sam uspeo u nečemu što sam namerio“, dodaje on.\nZbog korona virusa danas nije održan Beogradski maraton.\nOduševljen je bio kada je čuo da će ove godine moći da trči ulicama na 34. Beogradskom maratonu.\nBila je to prva velika manifestacija u Beogradu, održana pod sloganom Bez barijera.\nIpak, program je bio izmenjen zbog pandemije.\nUmesto u uobičajenih 10 časova, trka je početlau osam ujutru jer je datum maratona prethodno pomeren.\nPrvi put u istoriji Beogradskog maratona nije bilo Trke zadovoljstva, koja je i najmasovniji deo ovog događaja.\nNije bio organizovan ni Dečiji maraton kao uobičajena najava za Beogradski maraton.\nA nije bilo ni Pasta partija i sličnih propratnih aktivnosti koje su bile sastavni deo Beogradskog maratona.\nNajveća novina zapravo je bila „etapno startovanje učesnika u maratonu i polumaratonu – odnosno u odgovarajućim vremenskim razmacima sa grupama učesnika“.\nKorona virus i trčanje: Polumaraton je moguće istrčati na terasi\nTamara i Ivana imaju zakazanu svadbu kod prijatelja za kraj agvusta.\n„Sve je bilo organizovano za ovo proleće, ali su, zbog epidemioloških mera, sve morali da pomere“, kaže Tamara za BBC na srpskom.\n„Nadam se da će ovoga puta uspeti“.\nZašto je Beograd odjednom postao Las Vegas za venčanja stranaca\nKako su organizovane svadbe u doba korone – i kako se radovati bez zagrljaja\nEpidemiolog i član Kriznog štaba Branislav Tiodorović je za RTS 1. juna rekao da je „teško odgovoriti na pitanje kada bi mogle da budu oranizovane svadbe i veselja“.\n„Odgovor ne može biti drugačiji od toga da pratimo kretanje novozaraženih“, rekao je on.\n„Naše bolnice se prazne, prelaze u normalan rad, znači da smo na dobrom putu, to znači da će nam dve kovid bolnice, Batajnica i Kruševac, primati bolesnike ako se budu pojavili“.\nDodaje da će situacija biti jasnija polovinom juna i da treba pratiti broj novih slučajeva.\nNa sednici Kriznog štaba 31. maja odlučeno je da će ugostiteljskim objektima rad biti produžen do ponoći, a kiosci će moći da rade neograničeno.\nProdužen je i rad bioskopa, pa će poslednja projekcija biti od 23 sata.\nIvana je krajem maja bila na žurci na beogradskim splavovima i kaže da nije bilo nikakvih posebnih mera.\n„Gužva je bila ogromna, ljudi su baš željni provoda“, kaže ona.\n„Niko nije nosio maske, ali sam se ja trudila da se budem za našim stolom i ne mešam se sa drugim ljudima.\n„Nekako mi je to još previše izlaganja“.\nSlično poručuju i organizatori koncerata.\nTako, na primer, organizatori koncerta Masima Savića, koji bi trebalo da bude održan krajem jula na stadionu Tašmajdan, kažu da će moći da prisustvuje ograničen broj ljudi, uz poštovanje svih epidemioloških mera i preporuka.\nOni koji su ipak odlučili da se venčaju – morali su u svetu to da urade uz mere predostrožnosti\nUslov za festivale: „Motivacija mladih“\nPrema rečima epidemiologa Branislava Tiodorovića, i organizatori festivala moraće ipak da prate razvoj situacije.\n„Oko 20 odsto za ljude od 18 do 35 godina nije dovoljno“.\nUkoliko se polovina mladih vakciniše, kaže član Kriznog štaba, „može se očekivati da svi naši festivali stvarno budu otvorenog tipa za one vakcinisane, PCR negativne ili sa antigenskim testom“.\n„Ako budemo iskoristili ove dane pred nama da se mladi vakcinišu, imaćemo taj rezultat“, navodi Tiodorović.\nDodao je i da 15 gradova već ima ispunjenu kvotu od 50 odsto vakcinisanih, a desetak gradova je na tom putu.\n„Mladi moraju da imaju interes koji treba razumeti, treba shvatiti da njima treba druga motivacija – lepši, komotniji život, uživanje u muzici i prirodi“, dodao je Tiodorović.\nPotpisnici inicijative Spasimo muziku, među kojima su organizatori najvećih festivala u Srbiji, poručili su da „nisu na suprotstavljenim stranama sa članovima Kriznog štaba“.\n„Imamo u isti cilj kao i celokupno društvo – borbu za javno zdravlje kroz povećanje broja vakcinisanih kako bi se što pre vratili normalnom životu“, piše u inicijativi.\n„Velika Britanija je još pre tri meseca odredila 21. jun kao datum potpunog otvaranja zemlje i povratak manifestacija.\n„Svrha ovako dugoročnog planiranja je, između ostalog, povećanje optimizma i motivacije kako bi celo društvo, a pre svega mladi, dali doprinos u ostvarenju zajedničkog cilja kroz pridržavanje mera i vakcinaciju“.\nDodaju da je „najava mogućnosti organizovanja koncerata, festivala i žurki deo te vizije i deo je kampanje za vakcinaciju usmerenu prema mladima“.\nTekst je ažuriran 23. juna 2021. godine


Za otpuštene radnike skoro milion KM\nBANJALUKA – Vlada Republike Srpske odobrila je 963.462 KM za 767 radnika iz 38 preduzeća koji su procesom stečaja preduzeća ostali bez zaposlenja ili su ispunili uslov za starosnu penziju.\nSredstva su odborena iz Programa socijalnog zbrinjavanja radnika, saopšteno je iz Biroa Vlade RS za odnose sa javnošću.\nVlada je odobrila milion maraka za Zavod za zapošljavanje RS radi obezbjeđenja dodatnih sredstava neophodnih za ostvarivanje prava radnika kojima je uplaćen doprinos za osiguranje od nezaposlenosti, u skladu sa Osnovama programa socijalnog zbrinjavanja radnika koji će procesom privatizacije, stečaja i likvidacije ostati bez zaposlenja\nVlada je odobrila isplatu sa računa posebnih namjena pet miliona KM na ime obezbjeđenja novčanih sredstava u postupku eksproprijacije nepokretnosti na trasi autoputa Banjaluka – Doboj, navodi se u saopštenju.\nNa sjednici Vlade prihvaćena je Informacija u vezi sa prodajom aviona marke “cesna” (Cessna Citation 500) u kojoj se navodi da se postupak prodaje aviona poslije dva javna poziva i direktnog pregovaranja proglašava neuspješnim.\nVlada je usvojila Informaciju o mogućem načinu funkcionisanja republičkih robnih rezervi i donijela zaključak da se u periodu od 30 dana izvrše sve neophodne radnje, uključujući i pripremu potrebnih izmjena i prilagođavanja u odgovarajućim zakonskim i podzakonskim propisima, za osnivanje posebnog pravnog lica za poslovanje sa republičkim robnim rezervama u formi akcionarskog društva u 100 odstotnom vlasništvu RS.\nNa sjednici je data saglasnost na zaključenje ugovora o kupoprodaji imovine Drvne industrije ”Borja” u stečaju iz Teslića između ovlašćenog lica, stečajnog upravnika ovog preduzeća kao prodavca i Vlade RS kao kupca.\nVlade je odobrila isplatu sa računa posebnih namjena 183.442 KM na ime poreza na prenos nepokretne imovine kupljene od Drvne industrije ”Borja”, kao 209.994 KM na ime poreza na dodatnu vrijednost.\nNa sjednici je data saglasnost za zaključenje ugovora o kupoprodaji imovine preduzeća ”FAP – autodijelovi” u stečaju iz Rudog između ovlašćenog lica stečajnog upravnika ovog preduzeća kao prodavca i Vlade RS kao kupca.\nNa sjednici je donesena odluka o utvrđivanju opšteg interesa za izgradnju petlje na magistralnom putu Banjaluka – Gradiška, Mahovljanska petlja